|

52010PC0473

/* COM/2010/0473 final - COD 2010/0246 */  Ehdotus: EUROOPAN PARLAMENTIN JA NEUVOSTON ASETUS räjähteiden lähtöaineiden markkinoille saattamisesta ja käytöstä

	[pic] | EUROOPAN KOMISSIO |Bryssel 20.9.2010KOM(2010) 473 lopullinen2010/0246 (COD)Ehdotus:EUROOPAN PARLAMENTIN JA NEUVOSTON ASETUSräjähteiden lähtöaineiden markkinoille saattamisesta ja käytöstä(ETA:n kannalta merkityksellinen teksti)SEK(2010) 1041 SEK(2010) 1040PERUSTELUTEHDOTUKSEN TAUSTA |110 | Ehdotuksen perustelut ja tavoitteet Ehdotetulla asetuksella puututaan tiettyjen markkinoilla laajasti suuren yleisön saatavilla olevien kemikaalien väärinkäyttöön kotitekoisten räjähteiden lähtöaineina. Kotitekoiset räjähteet ovat terroristien ja muiden rikollisten suosima iskuväline. Ehdotettujen toimenpiteiden päätarkoitus on vähentää tätä riskiä estämällä suureen yleisöön kuuluvia saamasta tiettyjä erittäin voimakkaita kemikaaleja. |120 | Yleinen tausta Terroristit suosivat tietyistä helposti saatavista kemiallisista lähtöaineista valmistettuja kotitekoisia räjähteitä iskuissaan, joilta EU:kaan ei ole säästynyt, kuten Europolin TE-SAT-raporteista käy ilmi. Tällä hetkellä suuren yleisön on suhteellisen helppo hankkia näitä kemikaaleja myös sellaisina pitoisuuksina, jotka riittävät voimakkaan pommin valmistamiseen. Ongelmaa pahentaa, että EU:n kemikaalimarkkinat ovat suuret ja hajautetut ja loppukäyttäjiä on paljon. Lähtöaineiden toimitusketju, ja erityisesti sen viimeinen segmentti (myynti loppukäyttäjille), ei ole yleensä riittävän tietoinen niistä riskeistä, joita aiheutuu siitä, että vakavaan rikollisuuteen ja terrorismiin sekaantuneet henkilöt yrittävät hankkia lähtöaineita. Eräät toimitusketjun toimijat, erityisesti ketjun loppupäässä, ovat myyneet lähtöaineita terroristeille tai muille rikollisille sellaisia määriä, että epäilyjen olisi täytynyt herätä. Kansainvälisellä tasolla, EU:n tasolla ja kansallisella tasolla on toteutettu useita lainsäädännöllisiä ja ei-lainsäädännöllisiä toimenpiteitä, mutta ne eivät koske nimenomaan tiettyihin kemikaaleihin liittyviä turvallisuusriskejä tai ne eivät kata koko EU:ta. Tämä tarkoittaa, että yhdessä maassa rajoitusten tai valvonnan kohteena olevia kemikaaleja saa helposti muualta. Tämä ei ole pelkästään turvallisuusongelma, vaan se on ongelma myös sisämarkkinoiden kitkattomalle toiminnalle. |130 | Voimassa olevat aiemmat säännökset Asetus (EY) N:o 1907/2006[1] (REACH) kattaa kemikaalit turvallisuusnäkökulmasta, mutta se ei kata – yhtä poikkeusta lukuun ottamatta – räjähteiden kemiallisiin lähtöaineisiin liittyviä turvallisuusongelmia. REACH-asetuksen liitteessä XVII[2] kielletään myymästä suurelle yleisölle ammoniumnitraattia (yksi ongelmallisista lähtöaineista), jonka typpipitoisuus on 16 prosenttia tai sen yli. Liitteessä ei kuitenkaan säädetä lupamenettelyistä tai epäilyttävien liiketoimien ilmoittamisesta, ja se koskee vain yhtä niistä lähtöaineista, joihin on toimintasuunnitelmassa räjähdeturvallisuuden parantamiseksi määritetty liittyvän suuria riskejä. Neuvoston direktiivissä 91/414/ETY[3] kielletään asteittain kloraatteja sisältävien rikkakasvien torjunta-aineiden myynti. Direktiivi koskee kuitenkin vain yhtä käyttötarkoitusta ja vain yhtä räjähteiden kemiallisten lähtöaineiden ongelmallista ryhmää. |140 | Johdonmukaisuus suhteessa unionin muuhun politiikkaan ja muihin tavoitteisiin Ehdotus vastaa tavoitteita, jotka on asetettu Euroopan unionin terrorismin vastaisessa strategiassa[4], toimintasuunnitelmassa räjähdeturvallisuuden parantamiseksi[5] ja Tukholman ohjelmassa Avoin ja turvallinen Eurooppa kansalaisia ja heidän suojeluaan varten[6]. |KUULEMISET JA VAIKUTUSTEN ARVIOINTI |Intressitahojen kuuleminen |211 | Kuulemismenettely, tärkeimmät kohderyhmät ja yleiskuvaus vastaajista Ehdotettu toimintalinja perustuu lähtöaineita käsittelevän pysyvän komitean työhön ja suosituksiin. Komitea on tilapäinen neuvoa-antava komitea, joka on muodostettu EU:n jäsenvaltioiden viranomaisten asiantuntijoista ja yksityisen sektorin edustajista. Sen puheenjohtajana toimii komissio. Se on kokoontunut tähän mennessä kymmenen kertaa, ja sen tehtävänä on neuvoa komissiota tämän asetuksen soveltamisalaan kuuluvia aineita koskevissa asioissa ja muissa räjähteiden lähtöaineita koskevissa toimenpiteissä. Komitea hyväksyi 13. helmikuuta 2009 vuosikertomuksensa vuodelta 2008. Se sisälsi konkreettisia suosituksia lähtöaineiden turvallisuuden parantamiseksi. Nämä suositukset muodostivat vaikutusten arviointia koskevan selvityksen perustan. Lähtöaineita käsittelevä komitea oli tiiviisti mukana selvityksen tekemisessä – sen jäseniä (sekä julkiselta että yksityiseltä sektorilta) kuultiin säännöllisesti. Lisäksi järjestettiin yritysten kuuleminen verkossa ja kaksi sidosryhmätyöpajaa, joiden tarkoituksena oli selvitysluonnoksessa ehdotettujen toimintavaihtoehtojen arvioinnin validointi. Valmistelevaa selvitystä tehtäessä kuultiin myös joitakin pk-yrityksiä, erityisesti heksamiinin valmistajia, joihin mahdolliset lähtöaineita koskevat toimenpiteet eniten vaikuttaisivat. |212 | Tiivistelmä vastauksista ja siitä, miten ne on otettu huomioon Ulkoisten ja sisäisten sidosryhmien kuulemisen tuloksena saavutettiin laaja yhteisymmärrys parhaasta toimintavaihtoehdosta sekä käytännöllinen ja realistinen tasapaino toisaalta turvallisuusnäkökohtien ja toisaalta teollisuutta, vähittäiskauppaa ja kuluttajien hyvinvointia koskevien näkökohtien välillä. Teollisuuden ja pk-yritysten (erityisesti heksamiinipolttoainetablettien valmistajien) huolenaiheet on otettu huomioon lopullisessa ehdotuksessa. |Asiantuntijatiedon käyttö |221 | Lähteenä olleet tieteenalat ja asiantuntemuksen alat Ehdotus perustuu pitkälti useissa EU:n jäsenvaltioissa tehtyyn turvallisuustutkimukseen ja -testeihin. Teollisuuden edustajilta saatiin kemikaalimarkkinoita ja kemiallisten tuotteiden käyttöä koskevaa asiantuntemusta. |222 | Käytetty menettely Turvallisuustutkimuksen ja -testien tulokset näkyvät lähtöaineita käsittelevän pysyvän komitean suosituksissa Euroopan komissiolle, ja ne on sisällytetty vaikutusten arviointiin ja yksittäisten toimintavaihtoehtojen arviointiin ulkoisen palveluntarjoajan tekemässä vaikutusten arviointia koskevassa selvityksessä. |223 | Tärkeimmät organisaatiot ja asiantuntijat, joita on kuultu Euroopan kemianteollisuuden järjestö (Cefic), Euroopan kemikaalitoimittajien järjestö (FECC) sekä konsulttiyritykset GHK, Rand Europe ja Comstratos. |2249 | Tiivistelmä saaduista ja huomioon otetuista asiantuntijalausunnoista |225 | Mahdollista riskiä, että tiettyjä kemiallisia lähtöaineita käytetään väärin kotitekoisten räjähteiden valmistamiseen, ei voida sulkea kokonaan pois, mutta sitä voidaan merkittävästi pienentää rajoittamalla suuren yleisön mahdollisuuksia hankkia tällaisia kemikaaleja tietyt raja-arvot ylittävinä pitoisuuksina. Ehdotetut raja-arvot perustuvat turvallisuustutkimusten ja -testien tuloksiin sekä analyysiin kyseisten kemiallisten aineiden käytöstä suuren yleisön keskuudessa. |226 | Asiantuntijalausuntojen julkistaminen Valmisteluselvitys vaikutusten arvioinnista (Preparatory Study to Inform an Impact Assessment of Potential Legislative and Non-Legislative Restrictions on Chemical Precursors to Explosives) on jaettu lähtöaineita käsittelevän pysyvän komitean jäsenille (ja heidän kauttaan jäsenvaltioiden viranomaisille ja teollisuuden sidosryhmille) ja sitä voi pyytää komissiolta. |230 | Vaikutusten arviointi Vaihtoehtoina tarkasteltiin yksityisen sektorin (teollisuus ja vähittäiskauppa) vapaaehtoisia toimenpiteitä, yksittäisten jäsenvaltioiden sääntelytoimia ja lainsäädäntötoimenpiteitä Euroopan unionin tasolla sekä näiden yhdistelmiä. Teollisuuden ja vähittäiskaupan vapaaehtoisiin toimenpiteisiin kuuluisi epäilyttävien liiketapahtumien ilmoittaminen, työntekijöille suunnatut valistuskampanjat ongelmakemikaaleihin liittyvistä turvallisuusriskeistä ja näiden kemikaalien koko jakeluketjun turvallisuuden parantaminen. Euroopan komission vuonna 2008 useiden Euroopan tason järjestöjen kanssa tekemä työ osoittaa, että vaikka tällaiset toimenpiteet ovatkin toivottavia, niillä ei voida itsessään tavoittaa toivottua päämäärää eli lisääntynyttä turvallisuutta, koska yhdenmukaista toteuttamista ja kaikkien sidosryhmien tavoittamista EU:n laajuisesti ei voida varmistaa. Jotkut jäsenvaltiot ovat jo hyväksyneet joko vapaaehtoisia tai lainsäädännöllisiä toimenpiteitä tai niiden yhdistelmiä vähentääkseen räjähteiden kemiallisten lähtöaineiden saatavuutta. Jotkut jäsenvaltiot harkitsevat tällaisia toimenpiteitä, mutta odottavat EU:n ottavan johdon käsiinsä. Moninaisuus osoittaa, että yhdenmukaistettu EU-tason lähestymistapa on toivottava, jotta eri tasoinen sääntely ei johda turvallisuusaukkoihin sisämarkkinoilla, joilla tavarat ja henkilöt liikkuvat vapaasti. Useat EU:n tason sääntelyä koskevat toimintavaihtoehdot ovat käyneet läpi perusteellisen vaikutusten arvioinnin ja kuulemismenettelyn. Parhaaksi arvioitu vaihtoehto vaikuttaa myönteisesti turvallisuuteen, eikä sillä tiettävästi ole kielteisiä vaikutuksia ympäristöön. Sillä on erityisesti vähittäissektorin ja jäsenvaltioiden viranomaisten kannalta joitakin kielteisiä taloudellisia vaikutuksia täytäntöönpanokustannusten muodossa. Nämä taloudelliset vaikutukset ja kuluttajien kannalta kielteiset vaikutukset ovat kuitenkin suhteellisen vähäisiä, sillä lähtöaineiden ei-ammattimaisen kulutuksen osuus kyseisten kemikaalien kaikesta kulutuksesta EU:ssa on vain noin 1,5 prosenttia, ja niille löytyy useimmissa tapauksissa korvaavia aineita. Kemikaalien ostaminen raja-arvot ylittävinä pitoisuuksina on edelleen mahdollista, mutta siihen tarvitaan lupa. Säännösten noudattamisesta aiheutuu eniten kustannuksia suurelle yleisölle tuotteitaan myyvälle teollisuudelle ja vähittäiskaupan yksiköille sekä viranomaisille, jotka huolehtivat lupajärjestelmästä. |231 | Komissio on tehnyt työohjelmassa mainitun vaikutusten arvioinnin. Raportti vaikutusten arvioinnista on osoitteessa http://ec.europa.eu/governance/impact/ia_carried_out/cia_2010_en.htm#homaf. |EHDOTUKSEEN LIITTYVÄT OIKEUDELLISET NÄKÖKOHDAT |305 | Ehdotetun toimen lyhyt kuvaus Ehdotetun toimen päätarkoitus on rajoittaa suuren yleisön mahdollisuuksia saada vaarallisia kemikaaleja pitoisuuksina, joissa niitä voi helposti käyttää väärin kotitekoisten räjähteiden valmistamiseen. Tämä toteutetaan kieltämällä tiettyjen kemikaalien myynti suureen yleisöön kuuluville raja-arvot ylittävinä pitoisuuksina. Myynti korkeampina pitoisuuksia olisi sallittua ainoastaan käyttäjille, jotka voivat osoittaa asiakirjoin perustellun tarpeen kemikaalin käyttöön. Tällaisille käyttäjille voidaan myöntää lupa kemikaalin ostamiseen. Näiden kemikaalien ja niiden seosten myyntiä sekä sellaisten tuotteiden myyntiä, joissa ongelmakemikaalille ei voida asettaa pitoisuusraja-arvoja, koskee lisäksi velvollisuus ilmoittaa epäilyttävistä liiketoimista. Teollisuus ja vähittäissektori toteuttavat säädösehdotuksen rinnalla vapaaehtoisia toimenpiteitä turvallisuuden parantamiseksi ja tietoisuuden lisäämiseksi koko toimitusketjussa. |310 | Oikeusperusta Euroopan unionin toiminnasta tehdyn sopimuksen 114 artikla. |320 | Toissijaisuusperiaate Toissijaisuusperiaatetta sovelletaan, koska asia, jota ehdotus koskee, ei kuulu Euroopan unionin yksinomaiseen toimivaltaan. |Ehdotuksen tavoitteita ei voida saavuttaa riittävällä tavalla pelkästään jäsenvaltioiden toimin seuraavista syistä: |321 | Kansainvälisellä tasolla, EU:n tasolla ja kansallisella tasolla on toteutettu useita lainsäädännöllisiä ja ei-lainsäädännöllisiä toimenpiteitä, mutta ne eivät koske nimenomaan tiettyihin kemikaaleihin liittyviä turvallisuusriskejä eivätkä ne kata koko EU:ta. Tämä tarkoittaa, että yhdessä maassa rajoitusten tai valvonnan kohteena olevia kemikaaleja saa helposti muualta. Turvallisuusvaikutusten lisäksi tilanne voi vääristää markkinoita, mikä estää tasapuoliset toimintaedellytykset EU:ssa tällä alalla. |323 | On viitteitä siitä, että terroristiryhmät ottavat eri jäsenvaltioiden erilaiset lähestymistavat huomioon. Selkeimmät esimerkit koskevat ETA:a, joka on kätkenyt suuria määriä räjähteiden lähtöaineita Espanjan ulkopuolelle, lähinnä Ranskaan ja Portugaliin. Toisaalta tähän mennessä ei ole selkeää näyttöä, että terroristit olisivat muuttaneet ostokäyttäytymistään jäsenvaltioiden sääntelyerojen perusteella. Näytön puuttuminen voi myös johtua siitä, että näitä kemikaaleja on yhä helposti saatavilla useimmissa jäsenvaltioissa. |Ehdotuksen tavoitteet voidaan saavuttaa paremmin EU:n toimilla seuraavista syistä: |324 | Sen lisäksi, että erot räjähteiden kemiallisiin lähtöaineisiin sovellettavissa järjestelmissä vaikuttavat kielteisesti turvallisuuteen, ne myös vääristävät sisämarkkinoiden toimintaa. Ne vaikuttavat kielteisesti valtioiden rajat ylittävään kauppaan ja useammassa kuin yhdessä maassa toimivien valmistajien ja muiden toimitusketjun sidosryhmien taloudelliseen toimintaan. EU:n tason toiminnalla voitaisiin poistaa näitä kielteisiä vaikutuksia. Viimeaikaiset iskut, myös epäonnistuneet tai estetyt iskut, ovat osoittaneet, että terrorismi on laajenemassa perinteisesti terrori-iskujen kohteena olleista jäsenvaltioista (esim. Espanja, Yhdistynyt kuningaskunta ja Ranska) muihin EU-maihin. Näiden tapausten luonne osoittaa myös, että terroristit saattavat suunnitella iskua yhdessä maassa toteuttaakseen sen jossakin toisessa. EU voi olla ainoastaan niin turvallinen kuin sen heikoin lenkki on. Näin ollen tarvitaan EU:n tason toimia ja koordinoitua EU:n lähestymistapaa. Niistä hyötyvät kaikki sidosryhmät. Jäsenvaltiot ovat lähtöaineita käsittelevässä pysyvässä komiteassa (SCP) kokoontuvien edustajiensa välityksellä ilmaisseet kannattavansa tässä asiassa EU:n tason lähestymistapaa, jotta voidaan luoda tasapuoliset toimintaedellytykset. Tätä lähestymistapaa kannattavat myös kemianteollisuutta edustavat EU-järjestöt, joita on kuultu laajasti SCP:n työssä ja vaikutusten arviointia koskevassa työssä. Jotkut jäsenvaltiot ovat ilmoittaneet, että ne eivät ole vielä toteuttaneet mitään toimia, koska ne odottavat EU:n aloitetta. |325 | EU:n tason toimet yhdenmukaistavat kotitekoisten räjähteiden valmistuksessa käytettävien kemikaalien turvallisuusympäristöä. |327 | Ehdotuksen soveltamisala on rajattu vain joihinkin kemiallisiin aineisiin ja niiden seoksiin sekä niiden myyntiin suurelle yleisölle (eli ei ammattikäyttöön eikä yritysten välillä). Lisäksi joidenkin aineiden myyntiä suurelle yleisölle rajoitetaan ainoastaan tiettyinä pitoisuuksina, ja niitä voi edelleen saada esittämällä viranomaiselta saadun luvan (josta käy ilmi laillinen käyttö). Asetuksen liitteessä on selvästi esitetty kyseiset aineet ja pitoisuudet. Nykytilanne osoittaa, että jäsenvaltiokohtainen sääntely ennemminkin eriyttää kuin lähentää sääntelyä tällä alalla, mikä heikentää turvallisuutta. Sääntelyn moninaisuuden vuoksi on mahdollista ostaa ongelmakemikaaleja yhdessä jäsenvaltiossa ja helppoa kuljettaa ne toiseen jäsenvaltioon kotitekoisten räjähteiden valmistusta varten. |Näin ollen ehdotus on toissijaisuusperiaatteen mukainen. |Suhteellisuusperiaate Ehdotus on suhteellisuusperiaatteen mukainen seuraavista syistä: |331 | Ehdotetun säädöksen soveltamisala on hyvin rajoitettu. Se jättää jäsenvaltioille runsaasti liikkumavaraa järjestää kuluttajalupajärjestelmä olemassa olevien rakenteidensa mukaisesti ja ottaa käyttöön asianmukaiset seuraamukset. Kaikkiin talouden toimijoihin sovelletaan samoja sääntöjä. Säädöstä voidaan toimivallansiirtomenettelyllä joustavasti mukauttaa lisäämällä tai poistamalla aineita liitteistä sen mukaan, miten uhka kehittyy ja tieto kemiallisista aineista lisääntyy (esim. tutkimuksen myötä). Säädöslajiksi valittiin asetus, jotta voidaan välttää saattaminen osaksi 27 jäsenvaltion kansallista lainsäädäntöä mahdollisine muutoksineen liitteisiin. |332 | Euroopan unioniin ja jäsenvaltioiden hallituksiin kohdistuva taloudellinen rasitus minimoidaan käyttämällä asetuksen täytäntöönpanossa olemassa olevia rakenteita. Lisäksi asetuksen soveltamisala rajoitetaan tiettyihin eniten huolta aiheuttaviin kemiallisiin lähtöaineisiin, joista useimmille on saatavilla kuluttajien tarpeisiin sopivia vaihtoehtoja. Tämä todennäköisesti pitää lupahakemusten määrän alhaisella tasolla. Jotta turvallisuusuhat ja teollisuuden, vähittäissektorin ja lainvalvontaviranomaisten valmiudet raportoida epäilyttävistä liiketoimista olisivat käytännössä tasapainossa, järjestetään neuvontaa kaikkien näiden sidosryhmien avustuksella. Kielteiset taloudelliset vaikutukset teollisuuteen ja vähittäissektoriin ovat mahdollisimman vähäiset, koska ongelmakemikaalien kokonaiskulutus kynnysarvot ylittävinä pitoisuuksina on vähäinen (1,5 prosenttia kyseisten kemikaalien kulutuksesta EU:ssa yhteensä), koska näitä kemikaaleja voi ostaa esittämällä luvan ja koska suuri yleisö todennäköisesti lisää korvaavien kemikaalien kulutusta. Jotta viranomaisiin ja ongelmakemikaalien toimitusketjuun ei kohdistuisi alkuvaiheessa liiallista rasitusta, asetuksen täytäntöönpanossa on siirtymävaihe. Tätä tarvitaan myös siksi, että yritykset ja kuluttajat voivat käyttää vanhat kyseisten kemikaalien varastonsa taloudellisten tappioiden minimoimiseksi, mutta myös siksi, että viranomaiset voivat järjestää parhaaksi arvioituun vaihtoehtoon kuuluvan lupajärjestelmän. Vaikutus perusoikeuksiin Ehdotuksen sisältö on tarkastettu perusteellisesti sen varmistamiseksi, että säännökset ovat sopusoinnussa perusoikeuksien ja erityisesti Euroopan unionin perusoikeuskirjaan sisältyvien periaatteiden kanssa. Näitä ovat erityisesti henkilötietosuoja, elinkeinovapaus, omistusoikeus ja syrjimättömyyden periaate. Asetuksessa säädettävät epäilyttävistä liiketoimista ilmoittaminen ja lupajärjestelmä edellyttävät henkilötietojen käsittelyä. Tämä merkitsee vakavaa puuttumista yksityisyyteen ja henkilötietosuojaa koskevaan oikeuteen. Jotta puuttuminen on laillista, sen on täytettävä EU:n lainsäädännössä edellytetyt kriteerit: sen on oltava lain mukaista ja sillä on pyrittävä oikeutettuun yhteiseen etuun, jota demokraattinen yhteiskunta edellyttää; puuttumisen on myös oltava välttämätöntä tavoitteen saavuttamiseksi ja oikeassa suhteessa tavoiteltuun päämäärään eli tavoitetta ei voida saavuttaa vähemmän rajoittavin toimenpitein. Ehdotuksessa mainitaan erikseen, että asetukseen perustuva henkilötietojen käsittely on aina suoritettava EU:n tietosuojalainsäädännön eli direktiivin 95/46/EY[7] ja tämän direktiivin täytäntöönpanemiseksi annetun kansallisen tietosuojalainsäädännön mukaisesti. Elinkeinovapauden ja omistusoikeuden osalta ehdotus on oikeassa suhteessa niihin tavoitteisiin, joihin sillä pyritään, erityisesti kun otetaan huomioon muut vaikutusten arvioinnissa tarkastellut toimintavaihtoehdot, kuten aineiden myynnin kieltäminen kokonaan suurelle yleisölle pitoisuuksista riippumatta. Muita, ehkä kevyempiä, toimintavaihtoehtoja pidettiin vaikutuksiltaan vähäisempinä. Asetuksessa määritellään lupajärjestelmien soveltamisala luettelemalla liitteessä I ongelmakemikaalit ja toteamalla selvästi, minkä pitoisuusrajan ylittyessä kyseisen kemikaalien ostaminen edellyttää lupaa. Epäilyttävistä liiketoimista ilmoittaminen koskee ainoastaan liitteissä lueteltuja kemikaaleja, ja se perustuu talouden toimijoiden tekemään riskinarviointiin. Ehdotuksessa säädetään konkreettisten ja selkeiden ohjeiden laatimisesta. Niiden avulla talouden toimijat voisivat arvioida liiketoimen epäilyttävyyttä. Ohjeilla varmistetaan, että käsitettä ei tulkita liian laajasti, ja voidaan minimoida henkilötietojen ilmoittaminen lainvalvontaviranomaisille ja estää mahdolliset sattumanvaraiset syrjivät käytännöt. Samalla lupajärjestelmä ja velvollisuus ilmoittaa epäilyttävistä liiketoimista antaa talouden toimijoille mahdollisuuden jatkaa lähtöaineiden kauppaa, jolloin vaikutus elinkeinovapauteen on vähäinen. Omistusoikeuteen ei ole vaikutusta, sillä yritykset ja suureen yleisöön kuuluvat voivat edelleen käyttää laillisesti hankkimaansa omaisuutta. Siirtymäkaudet on säädetty kohtuullisen pitkiksi, jotta suureen yleisöön kuuluvat ja talouden toimijat voivat sopeutua uusiin vaatimuksiin, mikä edelleen rajaa vaikutusta omistusoikeuteen ja elinkeinovapauteen. |Sääntelytavan valinta |341 | Ehdotettu sääntelytapa: asetus. |342 | Muut vaihtoehdot eivät soveltuisi seuraavista syistä: Euroopan unionin toiminnasta tehdyn sopimuksen 114 artikla, joka on toiminnan laajuuden huomioon ottaen asianmukaisin oikeusperusta, antaa mahdollisuuden tehdä valinnan asetuksen ja direktiivin välillä. Jotta säädöksen soveltamisalaan kuuluvien kemikaalien ja tietyissä tapauksissa kemikaalien pitoisuuksien osalta saataisiin aikaan mahdollisimman pitkälle menevä yhdenmukaistaminen, asetus on soveltuvampi väline. Yhdenmukainen lähestymistapa on toivottava, ei ainoastaan turvallisuuden näkökulmasta, vaan myös siksi, että talouden toimijoita koskevat säännöt olisivat samat. Asetus ei myöskään edellytä kansallisia täytäntöönpanotoimia aina kun liitteiden luetteloa kemiallisista aineista muutetaan (uhkan kehittymisen myötä). |TALOUSARVIOVAIKUTUKSET |Ehdotuksella ei ole vaikutuksia Euroopan unionin talousarvioon. |LISÄTIEDOT |Simulaatio, kokeiluvaihe ja siirtymäkausi |507 | Ehdotettuun säädökseen liittyy siirtymäkausi. |Uudelleentarkastelu-, tarkistus- tai raukeamislauseke |531 | Ehdotus sisältää uudelleentarkastelulausekkeen. |560 | Euroopan talousalue Ehdotettu toimenpide koskee ETA-sopimuksen soveltamisalaan kuuluvaa alaa, minkä vuoksi se on ulotettava koskemaan Euroopan talousaluetta. |2010/0246 (COD)Ehdotus:EUROOPAN PARLAMENTIN JA NEUVOSTON ASETUSräjähteiden lähtöaineiden markkinoille saattamisesta ja käytöstä(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan unionin toiminnasta tehdyn sopimuksen ja erityisesti sen 114 artiklan,ottavat huomioon Euroopan komission ehdotuksen,sen jälkeen, kun säädösehdotus on toimitettu kansallisille parlamenteille,ottavat huomioon Euroopan talous- ja sosiaalikomitean lausunnon[8],ottavat huomioon alueiden komitean lausunnon[9],ovat kuulleet Euroopan tietosuojavaltuutettua[10],noudattavat tavallista lainsäätämisjärjestystä,sekä katsovat seuraavaa:1.  Neuvoston 18 päivänä huhtikuuta 2008 hyväksymässä toimintasuunnitelmassa räjähdeturvallisuuden parantamiseksi[11] komissiota pyydettiin perustamaan lähtöaineita käsittelevä pysyvä komitea pohtimaan markkinoilla olevien räjähteiden lähtöaineiden sääntelyä koskevia toimenpiteitä ja laatimaan niitä koskevia suosituksia ottaen huomioon niiden kustannushyötyvaikutukset.2.  Komission vuonna 2008 perustama lähtöaineita käsittelevä pysyvä komitea määritti useita räjähteiden lähtöaineita, joita epäillään käytettävän terrori-iskujen tekemiseen, ja suositteli asianmukaisia toimia unionin tasolla.3.  Jotkut jäsenvaltiot ovat jo antaneet lakeja, asetuksia ja hallinnollisia määräyksiä tiettyjen, räjähteiden lähtöaineina käytettäviksi soveltuvien kemiallisten aineiden ja seosten markkinoille saattamisesta, luovuttamisesta ja hallussapidosta.4.  Nämä lait, asetukset ja hallinnolliset määräykset, jotka ovat keskenään erilaisia ja omiaan aiheuttamaan esteitä Euroopan unionin sisäiselle kaupalle, olisi yhdenmukaistettava, jotta voidaan taata kemiallisten aineiden ja seosten vapaa liikkuvuus sisämarkkinoilla ja varmistaa samalla korkeatasoinen suuren yleisön terveyden ja turvallisuuden suoja.5.  Koska jokainen muutos direktiiviin ja sen liitteisiin edellyttäisi kansallisia täytäntöönpanotoimenpiteitä 27 jäsenvaltiossa ja koska kaikkiin talouden toimijoihin olisi sovellettava samoja sääntöjä, asetus on sopivampi säädöslaji räjähteiden lähtöaineiden markkinoille saattamisen ja käytön sääntelyyn.6.  Kotitekoisten räjähteiden luotettavuutta ja voimakkuutta olisi vähennettävä asettamalla tietyille aineille pitoisuusrajat. Suureen yleisöön kuuluvien olisi voitava käyttää kyseisiä aineita määritetyt raja-arvot ylittävinä pitoisuuksina ainoastaan, jos heillä on siihen lupa. Kyseisiä aineita olisi toimitettava ainoastaan tällaisen luvan haltijoille.7.  Koska olisi kohtuutonta kieltää räjähteiden lähtöaineiden käyttö ammattitoimintaan, näiden lähtöaineiden tuontiin, markkinoille saattamiseen ja käyttöön liittyviä toimenpiteitä olisi sovellettava ainoastaan suureen yleisöön.8.  Heksamiinista valmistettavien polttoainetablettien pitoisuusrajojen määrittäminen ei ole teknisesti toteutettavissa. Olisi otettava käyttöön toimenpiteitä, joiden avulla olisi helpompi ilmoittaa vähittäiskaupan tasolla epäilyttävistä liiketoimista, jotka koskevat heksamiinipolttoainetabletteja ja muita sellaisia lähtöaineita, joille ei ole turvallisia ja soveltuvia vaihtoehtoja.9.  Koska räjähteiden lähtöaineiden kauppa voi johtaa iprovisoitujen pommien laittomaan valmistukseen, jäsenvaltioiden olisi laadittava säännöt seuraamuksista, joita sovelletaan tämän asetuksen säännösten rikkomiseen. Seuraamusten on oltava tehokkaita, oikeasuhteisia ja vakuuttavia.10.  Yksinkertaisuuden vuoksi nykyiset ammoniumnitraattiin liittyvät säännökset olisi sisällytettävä tähän asetukseen ja kemikaalien rekisteröinnistä, arvioinnista, lupamenettelyistä ja rajoituksista annetun Euroopan parlamentin ja neuvoston asetuksen (EY) N:o 1907/2006 (REACH)[12] liitteessä XVII olevan 58 kirjauksen 2 ja 3 kohdat olisi poistettava.11.  Tässä asetuksessa edellytetään henkilötietojen käsittelyä ja niiden antamista edelleen kolmansille, jos kyse on epäilyttävistä liiketoimista. Tämä käsittely merkitsee vakavaa puuttumista yksityisyyttä ja henkilötietosuojaa koskeviin perusoikeuksiin. Tämän asetuksen puitteissa suoritettavaa henkilötietojen käsittelyä säännellään yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetulla Euroopan parlamentin ja neuvoston direktiivillä 95/46/EY[13]. Näin ollen olisi varmistettava, että perusoikeus henkilötietosuojaan turvataan asianmukaisesti niille, joiden henkilötietoja käsitellään tämän asetuksen säännöksiä soveltaen, erityisesti käsiteltäessä henkilötietoja luvan myöntämisen ja epäilyttävinä pidettävistä liiketoimista ilmoittamisen yhteydessä.12.  Koska kemialliset aineet, joita terroristit ja muut rikolliset käyttävät kotitekoisten räjähteiden tekemiseen, voivat vaihtua nopeasti, olisi oltava mahdollista tuoda muitakin aineita tässä asetuksessa säädetyn järjestelmän piiriin, toisinaan kiireellisesti.13.  Siksi komissiolle olisi annettava valtuudet antaa Euroopan unionin toiminnasta tehdyn sopimuksen 290 artiklan mukaisia delegoituja säädöksiä tämän asetuksen liitteiden muuttamiseksi.14.  Tämän asetuksen tavoitteena on rajoittaa suuren yleisön mahdollisuutta hankkia kemikaaleja, joita voidaan käyttää kotitekoisten räjähteiden tekemiseen, eivätkä jäsenvaltiot voi sitä riittävällä tavalla saavuttaa. Siksi tavoite voidaan toiminnan mittakaavan vuoksi saavuttaa paremmin unionin tasolla, joten Euroopan unioni voi toteuttaa toimenpiteitä toissijaisuusperiaatteen mukaisesti. Suhteellisuusperiaatteen mukaisesti tässä asetuksessa ei ylitetä sitä, mikä on näiden tavoitteiden saavuttamiseksi tarpeen.15.  Tässä asetuksessa kunnioitetaan perusoikeuksia ja noudatetaan erityisesti Euroopan unionin perusoikeuskirjassa tunnustettuja periaatteita, nimittäin henkilötietosuojaa, elinkeinovapautta, omistusoikeutta ja syrjimättömyyden periaatetta. Jäsenvaltioiden olisi sovellettava tätä asetusta näiden oikeuksien ja periaatteiden mukaisesti,OVAT HYVÄKSYNEET TÄMÄN ASETUKSEN:1 artiklaKohdeJotta voitaisiin rajoittaa suuren yleisön mahdollisuuksia hankkia sellaisia aineita tai seoksia, joita voitaisiin käyttää väärin räjähteiden laittomaan valmistukseen, tässä asetuksessa annetaan yhdenmukaiset säännöt niiden luovuttamisesta markkinoilla.2 artiklaSoveltamisala1. Tätä asetusta sovelletaan liitteissä lueteltuihin aineisiin ja kyseisiä aineita sisältäviin seoksiin.2. Tätä asetusta ei sovelleta:a) esineisiin, sellaisina kuin ne on määritelty Euroopan parlamentin ja neuvoston asetuksen (EY) N:o 1907/2006[14] 3 artiklassa;b) pyroteknisiin tuotteisiin, sellaisina kuin ne on määritelty Euroopan parlamentin ja neuvoston direktiivissä 2007/23/EY[15], ei-kaupallisiin pyroteknisiin tuotteisiin, jotka kansallisen lainsäädännön mukaan on tarkoitettu asevoimien, lainvalvontaviranomaisten tai palokunnan käyttöön, neuvoston direktiivin 96/98/EY[16] soveltamisalaan kuuluviin varusteisiin, ilmailu- ja avaruusteollisuudessa käytettäviksi tarkoitettuihin pyroteknisiin tuotteisiin eikä nalleihin, jotka on tarkoitettu käytettäväksi leluissa;c) liitteissä lueteltuihin aineisiin ja näitä aineita sisältäviin seoksiin, joita asevoimat tai lainvalvontaviranomaiset käyttävät.3 artiklaMääritelmätTässä asetuksessa tarkoitetaan:16.  ’luovuttamisella’ toimittamista, joko maksua vastaan tai veloituksetta;17.  ’käytöllä’ aineen prosessointia, formulointia, varastointia, käsittelyä, sekoittamista tai valmistamista taikka jotakin muuta hyödyntämistä;18.  ’suureen yleisöön kuuluvalla’ luonnollista henkilöä, joka toimii tarkoituksessa, joka ei kuulu hänen elinkeino-, liike- tai ammattitoimintaansa;19.  ’epäilyttävällä liiketoimella’ liitteissä lueteltuja aineita tai kyseisiä aineita sisältäviä seoksia koskevaa liiketoimea, jonka yhteydessä on aiheellista epäillä, että aine tai seos on tarkoitettu kotitekoisten räjähteiden valmistukseen;20.  ’muulla kuin luokitellulla aineella’ aineita, joita ei luetella liitteissä, mutta joita on todettu käytetyn kotitekoisten räjähteiden valmistuksessa;21.  ’talouden toimijalla’ luonnollista henkilöä, oikeushenkilöä, julkisyhteisöä tai niiden ryhmää ja/tai elintä, joka toimittaa valmisteita, tuotteita tai palveluja markkinoille;22.  ’viljelijällä’ tarkoitetaan sellaista luonnollista henkilöä tai oikeushenkilöä taikka luonnollisten henkilöiden tai oikeushenkilöiden ryhmää riippumatta ryhmän ja sen jäsenten oikeudellisesta asemasta kansallisessa lainsäädännössä, jonka tila sijaitsee yhteisön alueella, siten kuin Euroopan unionista tehdyn sopimuksen 52 artiklassa tarkoitetaan ja joka harjoittaa maataloustoimintaa;23.  ’maataloustoiminnalla’ maataloustuotteiden tuotantoa, kasvatusta tai viljelyä, myös sadonkorjuuta, lypsämistä ja tuotantoeläinten kasvatusta ja pitoa, tai maan säilyttämistä viljelyn ja ympäristön kannalta hyvässä kunnossa, kuten neuvoston asetuksen (EY) N:o 1782/2003[17] 5 artiklassa säädetään.4 artiklaTuonti, luovuttaminen, hallussapito ja käyttö1. Liitteessä I lueteltuja aineita tai kyseisiä aineita sisältäviä seoksia saa luovuttaa suureen yleisöön kuuluville ja he saavat pitää hallussaan tai käyttää niitä ainoastaan, jos aineiden pitoisuus siinä muodossa, jossa se luovutetaan, on pienempi tai yhtä suuri kuin liitteessä I asetettu raja-arvo.2. Liitteessä I lueteltuja aineita tai kyseisiä aineita sisältäviä seoksia voidaan luovuttaa suureen yleisöön kuuluville ja he voivat pitää hallussaan ja käyttää niitä, jos he esittävät jäsenvaltion toimivaltaisen viranomaisen myöntämän luvan hankkia ainetta tai ainetta sisältävää seosta, rajoittamatta kuitenkaan 1 kohdan soveltamista.3. Jos suureen yleisöön kuuluva aikoo tuoda liitteessä I lueteltuja aineita tai kyseisiä aineita sisältäviä seoksia Euroopan unionin tullialueelle ja aineen tai seoksen pitoisuus siinä muodossa, jossa se tuodaan, on suurempi kuin liitteessä I asetettu raja-arvo, kyseisen henkilön on saapumistullitoimipaikassa esitettävä 2 kohdassa tarkoitettu lupa. Jos 2 kohdan mukaisesti myönnetyn luvan aitoudesta tai paikkansapitävyydestä herää epäilyjä tai jos tarvitaan lisäohjeita, tulliviranomaisten on otettava yhteyttä asianomaisen jäsenvaltion 5 artiklan mukaisesti lupien myöntämistä varten nimeämiin toimivaltaisiin viranomaisiin.4. Ammoniumnitraattia ja sitä sisältäviä seoksia voidaan luovuttaa viljelijöille ja he voivat pitää niitä hallussaan maataloustoiminnassa lannoitekäyttöä varten pitoisuuksina, jotka ylittävät liitteessä I luetellut raja-arvot, rajoittamatta kuitenkaan 1 kohdan soveltamista.5. Talouden toimijan, joka luovuttaa aineen tai seoksen 2 kohdan nojalla suureen yleisöön kuuluvalle, jolla on lupa, on tarkistettava lupa ja säilytettävä liiketoimesta tosite.6. Talouden toimijan, joka aikoo luovuttaa suurelle yleisölle liitteessä I lueteltuja aineita tai kyseisiä aineita sisältäviä seoksia, joiden pitoisuus siinä muodossa, jossa ne luovutetaan, on suurempi kuin liitteessä I asetettu raja-arvo, on ilmoitettava pakkauksessa selvästi, että kyseisen aineen tai seoksen ostaminen, hallussapito tai käyttö edellyttää 2 kohdassa tarkoitettua lupaa.5 artiklaLuvat1. Kunkin jäsenvaltion on asetettava 4 artiklan 2 kohdassa säädetyn luvan myöntämistä koskevat säännöt. Harkitessaan luvan myöntämistä jäsenvaltion toimivaltaisen viranomaisen on otettava huomioon erityisesti aineen aiotun käyttötarkoituksen laillisuus. Lupa on evättävä, jos on aiheellista epäillä aiotun käytön laillisuutta.2. Toimivaltainen viranomainen voi joko rajoittaa luvan voimassaoloajan enintään kolmeen vuoteen tai velvoittaa luvanhaltijan osoittamaan enintään kolmen vuoden välein, että luvan myöntämisen edellytykset täyttyvät edelleen. Luvassa on mainittava aineet, joita se koskee.3. Toimivaltaiset viranomaiset voivat periä hakijoilta lupahakemuksesta maksun. Maksujen suuruus ei saa ylittää hakemuksen käsittelykustannuksia.4. Toimivaltainen viranomainen voi keskeyttää luvan voimassaolon tai peruuttaa luvan, jos on perusteltua epäillä, että luvan myöntämisen edellytykset eivät enää täyty.5. Toimivaltaisen viranomaisen päätöksiä koskevat muutoksenhakupyynnöt sekä lupaehtojen noudattamista koskevat riidat on saatettava asiasta kansallisen lainsäädännön mukaisesti vastaavan elimen käsiteltäviksi.6. Jäsenvaltion toimivaltaisten viranomaisten myöntämien lupien on oltava voimassa kaikissa jäsenvaltioissa. Komissio voi lähtöaineita käsittelevää pysyvää komiteaa kuultuaan laatia ohjeita lupien teknisistä yksityiskohdista niiden vastavuoroisen tunnustamisen helpottamiseksi.6 artiklaEpäilyttävistä liiketoimista ja varkauksista ilmoittaminen1. Liitteissä lueteltuja aineita tai niitä sisältäviä seoksia koskevista epäilyttävistä liiketoimista on ilmoitettava tämän artiklan mukaisesti.2. Kunkin jäsenvaltion on perustettava epäilyttävistä liiketoimista ilmoittamista varten kansallinen yhteyspiste, jonka puhelinnumero ja sähköpostiosoite ilmoitetaan selvästi.3. Talouden toimijoiden, joilla on syytä epäillä, että aiottu liiketoimi, joka koskee yhtä tai useampaa liitteissä lueteltua ainetta tai niitä sisältävää seosta, on epäilyttävä, on ilmoitettava tästä viipymättä sen jäsenvaltion kansalliselle yhteyspisteelle, jossa liiketoimi oli tarkoitus toteuttaa, ja jos mahdollista, ilmoitettava asiakkaan henkilöllisyys.4. Talouden toimijoiden on ilmoitettava kaikista muistakin epäilyttävistä liiketoimista, jotka koskevat muita kuin luokiteltuja aineita ja niitä sisältäviä seoksia.5. Talouden toimijoiden on ilmoitettava myös huomattavista liitteissä lueteltujen aineiden ja niitä sisältävien seosten varkauksista sen jäsenvaltion kansalliselle yhteyspisteelle, jossa varkaus tapahtui.6. Toimivaltaisten viranomaisten ja talouden toimijoiden yhteistyön helpottamiseksi, erityisesti muiden kuin luokiteltujen aineiden osalta, komissio laatii ja päivittää lähtöaineita koskevaa pysyvää komiteaa kuultuaan ohjeita kemikaalien toimitusketjun avuksi. Ohjeisiin sisällytetään erityisesti:a) tietoja epäilyttävien liiketoimien tunnistamisesta ja ilmoittamisesta;b) säännöllisesti päivitettävä luettelo muista kuin luokitelluista aineista, jonka tarkoituksena on auttaa toimitusketjua vapaaehtoisesti valvomaan näillä aineilla käytävää kauppaa;c) muita hyödyllisinä pidettäviä tietoja.7. Jäsenvaltioiden toimivaltaisten viranomaisten on huolehdittava siitä, että 6 kohdassa tarkoitettuja ohjeita ja muiden kuin luokiteltujen aineiden luetteloa jaetaan säännöllisesti toimivaltaisen viranomaisen sopimaksi katsomalla tavalla ohjeiden tavoitteiden mukaisesti.7 artiklaTietosuojaKunkin jäsenvaltion on huolehdittava, että tämän asetuksen nojalla suoritettu henkilötietojen käsittely on direktiivin 95/46/EY[18] mukaista. Kunkin jäsenvaltion on erityisesti huolehdittava, että tämän asetuksen 4 ja 5 artiklan mukaisen luvan myöntämisen edellyttämässä henkilötietojen käsittelyssä ja tämän asetuksen 6 artiklan mukaisessa ilmoittamisessa epäilyttävistä liiketoimista noudatetaan direktiiviä 95/46/EY.8 artiklaRangaistuksetKunkin jäsenvaltion on säädettävä tämän asetuksen säännösten rikkomiseen sovellettavista rangaistuksista ja toteutettava kaikki tarvittavat toimenpiteet sen varmistamiseksi, että ne pannaan täytäntöön. Seuraamusten on oltava tehokkaita, oikeasuhteisia ja varoittavia.9 artiklaLiitteiden muuttaminenKomissio voi tehdä muutoksia liitteisiin delegoiduilla säädöksillä 10, 11 ja 12 artiklan mukaisesti räjähteiden lähtöaineina käytettävien kemiallisten aineiden väärinkäytön kehittymisen huomioonottamiseksi tai tutkimuksen ja testauksen perusteella. Jos on painavat perusteet käyttää kiireellistä menettelyä, erityisesti jos kotitekoisten räjähteiden valmistamiseen käytettävien kemiallisten aineiden väärinkäyttöä koskevassa riskinarvioinnissa tapahtuu äkillinen muutos, sovelletaan 13 artiklaa.10 artiklaSäädösvallan siirron toteuttaminen1. Siirretään komissiolle määräämättömäksi ajaksi valta antaa 9 artiklassa tarkoitettuja delegoituja säädöksiä.2. Heti kun komissio on hyväksynyt delegoidun säädöksen, se antaa säädöksen tiedoksi samanaikaisesti Euroopan parlamentille ja neuvostolle.3. Valta antaa delegoituja säädöksiä myönnetään komissiolle 11 ja 12 artiklassa vahvistettavin edellytyksin.11 artiklaSäädösvallan siirron peruuttaminen1. Euroopan parlamentti tai neuvosto voi milloin tahansa peruuttaa 9 artiklassa tarkoitetun säädösvallan siirron.2. Toimielin, joka on aloittanut sisäisen menettelyn päättääkseen, peruuttaako se säädösvallan siirron, pyrkii ilmoittamaan asiasta toiselle toimielimelle ja komissiolle kohtuullisessa ajassa ennen lopullisen päätöksen tekemistä sekä ilmoittaa samalla, mitä siirrettyä säädösvaltaa mahdollinen peruuttaminen koskee, ja mainitsee peruuttamisen syyt.3. Peruuttamispäätöksellä lopetetaan päätöksessä mainittu säädösvallan siirto. Päätös tulee voimaan joko välittömästi tai jonakin myöhempänä, siinä mainittuna päivänä. Päätös ei vaikuta aiemmin annettujen delegoitujen säädösten voimassaoloon. Se julkaistaan Euroopan unionin virallisessa lehdessä .12 artiklaDelegoitujen säädösten vastustaminen1. Euroopan parlamentti tai neuvosto voi vastustaa delegoitua säädöstä kahden kuukauden kuluessa siitä, kun säädös on annettu tiedoksi. Tätä ajanjaksoa voidaan Euroopan parlamentin tai neuvoston aloitteesta pidentää yhdellä kuukaudella.2. Jos Euroopan parlamentti ja neuvosto eivät ole määräajan umpeutuessa vastustaneet delegoitua säädöstä, se julkaistaan Euroopan unionin virallisessa lehdessä ja se tulee voimaan siinä mainittuna päivänä.3. Delegoitu säädös voidaan julkaista Euroopan unionin virallisessa lehdessä , ja se voi tulla voimaan ennen kyseisen määräajan päättymistä, jos Euroopan parlamentti ja neuvosto ovat molemmat ilmoittaneet komissiolle, etteivät ne aio vastustaa kyseistä säädöstä.4. Jos Euroopan parlamentti tai neuvosto vastustaa delegoitua säädöstä, se ei tule voimaan. Säädöstä vastustava toimielin esittää syyt, miksi se vastustaa delegoitua säädöstä.13 artiklaKiireellinen menettely1. Kiireellisen menettelyn mukaisesti annettu delegoitu säädös tulee voimaan viipymättä, ja sitä sovelletaan niin kauan kuin sitä ei ole vastustettu 2 kohdan mukaisesti. Euroopan parlamentille ja neuvostolle annettavassa tiedoksiannossa esitetään syyt kiireellisen menettelyn soveltamiselle.2. Euroopan parlamentti ja neuvosto voivat vastustaa delegoitua säädöstä kuuden viikon kuluessa siitä, kun säädös on annettu tiedoksi. Siinä tapauksessa säädöksen soveltaminen lakkaa. Säädöstä vastustava toimielin esittää syyt, miksi se vastustaa delegoitua säädöstä.14 artiklaMuutos asetuksen (EY) N:o 1907/2006 liitteeseen XVIIPoistetaan asetuksen (EY) N:o 1907/2006[19] liitteessä XVII olevasta taulukosta, jossa esitetään aineiden, aineryhmien ja seosten nimitys ja rajoitusehdot, 58 kirjauksen 2 sarakkeen 2 ja 3 kohta.15 artiklaSiirtymäsäännösSuureen yleisöön kuuluvien on edelleen [ 36 kuukautta asetuksen antamisen jälkeen ] asti saatava pitää hallussaan ja käyttää liitteessä I lueteltuja aineita tai niiden seoksia pitoisuuksina, jotka ylittävät liitteessä I asetetut raja-arvot.16 artiklaUudelleentarkasteluTätä asetusta tarkastellaan uudelleen [ 5 vuoden kuluttua sen antamisesta ].17 artiklaVoimaantuloTämä asetus tulee voimaan [ 18 kuukauden kuluttua sen antamisesta ].Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty […] […] päivänä […]kuuta […].Euroopan parlamentin puolesta Neuvoston puolestaPuhemies Puheenjohtaja[…] […][pic] |LIITE 1Aineet, joita luovutetaan suureen yleisöön kuuluville sellaisinaan tai niitä sisältävinä seoksina ainoastaan, jos pitoisuus on yhtä suuri tai pienempi kuin jäljempänä esitetty raja-arvoAineen nimi ja CAS RN -numero (Chemical Abstracts Service Registry Number) | Pitoisuus vähintään | Yhdistetyn nimikkeistön (CN) 28 tai 29 ryhmän 1 huomautuksen vaatimukset täyttävän erillisen kemiallisesti määritetyn yhdisteen yhdistetyn nimikkeistön koodi (CN-koodi) {ks. 30 päivänä syyskuuta 2009 annettu asetus (EY) N:o 948/2009, EUVL L 287, 31.10.2009} | Sellaisen seoksen tai valmisteen yhdistetyn nimikkeistön (CN) koodi, jossa ei ole ainesosia (esim. elohopeaa, maa-jalometalleja, harvinaisia maametalleja tai radioaktiivisia aineita), joiden perusteella se voitaisiin luokitella johonkin toiseen CN-koodiin {ks. 30 päivänä syyskuuta 2009 annettu asetus (EY) N:o 948/2009, EUVL L 287, 31.10.2009} |Vetyperoksidi (CAS RN 7722-84-1) | 12 paino-% | 2847 00 00 | 3824 90 97 |Nitrometaani (CAS RN 75-52-5) | 30 paino-% | 2904 20 00 | 3824 90 97 |Typpihappo (CAS RN 7697-37-2) | 3 paino-% | 2808 00 00 | 3824 90 97 |Kaliumkloraatti (CAS RN 3811-04-9) | 40 paino-% | 2829 19 00 | 3824 90 97 |Kaliumperkloraatti (CAS RN 7778-74-7), | 40 paino-% | 2829 90 10 | 3824 90 97 |Natriumkloraatti (CAS RN 7775-09-9) | 40 paino-% | 2829 11 00 | 3824 90 97 |Natriumperkloraatti (CAS RN 7601-89-0) | 40 paino-% | 2829 90 10 | 3824 90 97 |Ammoniumnitraatti (CAS RN 6484-52-2) | typpipitoisuus ammoniumnitraatista laskettuna 16 painoprosenttia | 3102 30 10 (vesiliuoksena) 3102 30 90 (muussa muodossa) | 3824 90 97 |LIITE IIAineet (sellaisinaan tai seoksissa), joita koskevista epäilyttävistä liiketoimista on ilmoitettavaAineen nimi ja CAS RN -numero (Chemical Abstracts Service Registry Number) | Yhdistetyn nimikkeistön (CN) 28 ryhmän 1 huomautuksen, 29 ryhmän 1 huomautuksen tai 31 ryhmän 1 huomautuksen b alakohdan vaatimukset täyttävän erillisen kemiallisesti määritetyn yhdisteen yhdistetyn nimikkeistön koodi (CN-koodi) {ks. 30 päivänä syyskuuta 2009 annettu asetus (EY) N:o 948/2009, EUVL L 287, 31.10.2009} | Sellaisen seoksen tai valmisteen yhdistetyn nimikkeistön (CN) koodi, jossa ei ole sellaisia ainesosia (esim. elohopeaa, maa-jalometalleja, harvinaisia maametalleja tai radioaktiivisia aineita), joiden perusteella se voitaisiin luokitella johonkin toiseen CN-koodiin {ks. 30 päivänä syyskuuta 2009 annettu asetus (EY) N:o 948/2009, EUVL L 287, 31.10.2009} |Heksamiini (CAS RN 100-97-0) | 2921 29 00 | 3824 90 97 |Rikkihappo (CAS RN 7664-93-9) | 2807 00 10 | 3824 90 97 |Nitrometaani (CAS RN 67-64-1) | 2914 11 00 | 3824 90 97 |Kaliumnitraatti (CAS 7757-79-1); | 2834 21 00 | 3824 90 97 |Natriumnitraatti (CAS RN 7631-99-4) | 3102 50 10 (luonnollinen) 3102 50 90 (muu kuin luonnollinen) | 3824 90 97 3824 90 97 |Kalsiumnitraatti (CAS RN 10124-37-5); | 2834 29 80 | 3824 90 97 |Ammoniumkalsiumnitraatti (CAS RN 15245-12-2) | 3102 60 00 | 3824 90 97 |[1] EUVL L 396, 30.12.2006, s. 1.[2] Sellaisena kuin se on muutettuna komission asetuksella (EY) N:o 552/2009, EUVL L 164, 26.6.2009, s. 7.[3] EYVL L 230, 19.8.1991, s. 1.[4] 14469/3/05 REV 3.[5] 8109/08.[6] EUVL C 115, 4.5.2010, s. 1.[7] EYVL L 281, 23.11.1995, s. 31.[8] EUVL C […], […], s. […].[9] EUVL C […], […], s. […].[10] Lausunto …. EUVL C ……[11] 8311/08.[12] EUVL L 396, 30.12.2006, s. 1.[13] EYVL L 281, 23.11.1995, s. 31.[14] EUVL L 396, 30.12.2006.[15] EUVL L 154, 14.6.2007.[16] EUVL L 46, 17.2.1997.[17] EUVL L 270, 21.10.2003.[18] EYVL L 281, 23.11.1995, s. 31.[19] EUVL L 396, 30.12.2006.


Avis juridique important

|

51997PC0521(02)

Ehdotus neuvoston asetukseksi (EY) Euroopan talousyhteisön ja Kap Verden tasavallan välisessä Kap Verden rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 6 päivän syyskuuta 1997 ja 5 päivän syyskuuta 2000 väliseksi ajaksi koskevan pöytäkirjan tekemisestä  /* KOM/97/0521 lopull. - CNS 97/0270 */

Virallinen lehti nro C 346 , 15/11/1997 s. 0009

Ehdotus neuvoston asetukseksi Euroopan talousyhteisön ja Kap Verden tasavallan välisessä Kap Verden rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 6 päivän syyskuuta 1997 ja 5 päivän syyskuuta 2000 väliseksi ajaksi koskevan pöytäkirjan tekemisestä (97/C 346/05) KOM(97) 521 lopull. - 97/0270(CNS)(Komission esittämä 24 päivänä lokakuuta 1997)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 43 artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon (1),sekä katsoo, ettäEuroopan talousyhteisön ja Kap Verden tasavallan välisen Kap Verden rannikon edustalla harjoitettavasta kalastuksesta tehdyn sopimuksen (2) mukaisesti sopimuspuolet ovat neuvotelleet sopimukseen tehtävistä muutoksista ja lisäyksistä siihen liitetyn pöytäkirjan soveltamisajan päättyessä,näiden neuvottelujen tuloksena parafoitiin 10 päivänä heinäkuuta 1997 uusi pöytäkirja, jolla vahvistetaan sopimuksessa määrätyt kalastusmahdollisuudet ja taloudellinen korvaus 6 päivästä syyskuuta 1997 5 päivään syyskuuta 2000, jamainitun pöytäkirjan hyväksyminen on yhteisön edun mukaista,ON ANTANUT TÄMÄN ASETUKSEN:1 artikla Hyväksytään yhteisön puolesta Euroopan talousyhteisön ja Kap Verden tasavallan välisessä Kap Verden rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 6 päivän syyskuuta 1997 ja 5 päivän syyskuuta 2000 väliseksi ajaksi koskeva pöytäkirja.Pöytäkirjan teksti on tämän asetuksen liitteenä.2 artikla Pöytäkirjassa vahvistetut kalastusmahdollisuudet jakautuvat jäsenvaltioiden kesken seuraavalla tavalla:- nuottaa käyttävät tonnikalan pakastusalukset:Ranska: 19 alustaEspanja: 18 alusta- vapapyydyksiä käyttävät tonnikala-alukset:Ranska: 8 alustaEspanja: 2 alusta- pintasiima-alukset:Espanja: 18 alustaPortugali: 8 alusta- pohjasiima-alukset:Portugali: 3 alustaJos näiden valtioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaisuudessaan, komissio voi ottaa huomioon minkä tahansa muun jäsenvaltion lisenssihakemukset.3 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa pöytäkirja yhteisöä sitovasti.4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.(1) EYVL C 89, 10.4.1995.(2) EYVL L 212, 9.8.1990, s. 1.PÖYTÄKIRJA Euroopan talousyhteisön ja Kap Verden tasavallan välisessä Kap Verden rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 artikla Sopimuksen 2 artiklan mukaisesti ja 6 päivänä syyskuuta 1997 alkavaksi kolmivuotiskaudeksi kalastusmahdollisuudet vahvistetaan seuraavasti:A. laaja-alaisesti liikkuvat lajit:1. nuottaa käyttävät tonnikalan pakastusalukset: 37 alusta,2. vapapyydyksiä käyttävät tonnikala-alukset: 10 alusta,3. pintasiima-alukset: 26 alusta;B. muut lajit:1. pohjasiimoja käyttävät alukset: 3 alusta, joista kunkin vetoisuus on alle 210 brt.2 artikla 1. Sopimuksen 7 artiklassa tarkoitettu taloudellinen korvaus on 1 artiklassa tarkoitettuna ajanjaksona 1 086 000 ecua, ja se maksetaan kolmena yhtä suurena vuotuisena eränä.Tämä summa kattaa 5 000 tonnin Kap Verden vesillä kalastetun vuotuisen tonnikalasaaliin. Jos yhteisön alusten Kap Verden vesillä saama tonnikalasaalis ylittää tämän määrän, edellä mainittua summaa korotetaan 50 eculla kutakin ylimääräistä tonnia kohti.2. Kap Verden viranomaisilla on yksinomainen toimivalta päättää kyseisen korvauksen käyttötarkoituksesta.3. Tämä korvaus maksetaan rahalaitoksessa tai muussa Kap Verden viranomaisten nimeämässä elimessä avatulle tilille.3 artikla Lisäksi yhteisö osallistuu 1 artiklassa säädettynä aikana 267 440 eculla sellaisen Kap Verden tieteellisen tai teknisen ohjelman (varusteet, infrastruktuuri, seminaarit, tutkimukset jne.) rahoitukseen, jonka tarkoituksena on parantaa Kap Verden yksinomaisen talousalueen kalavarojen tuntemusta.Tämä summa annetaan Kap Verden kalastuksesta vastaavan ministeriön käyttöön ja maksetaan sen ilmoittamalle tilille.Kap Verden toimivaltaiset viranomaiset toimittavat komissiolle suppean kertomuksen tämän summan käytöstä.4 artikla 1. Sopimuspuolet ovat yhtä mieltä siitä, että merikalastusalalla työskentelevien henkilöiden pätevyyden ja osaamisen kehittäminen on ensiarvoisen tärkeää sopimuspuolten välisen yhteistyön onnistumisen kannalta. Tätä varten yhteisö helpottaa Kap Verden kansalaisten sijoittautumista jäsenvaltioidensa oppilaitoksiin ja myöntää tähän tarkoitukseen 1 artiklassa tarkoitettuna aikana apurahoja tutkimusta tai käytännön harjoittelua varten kalatalouteen liittyvissä tieteellisissä, teknisissä ja taloudellisissa oppiaineissa. Näitä apurahoja voidaan käyttää myös kaikissa yhteisön kanssa yhteistyösopimuksen tehneissä valtioissa.2. Apurahojen kokonaiskustannukset saavat olla enintään 178 300 ecua. Osa tästä määrästä voidaan Kap Verden toimivaltaisten viranomaisten pyynnöstä käyttää kalastusalan kansainvälisiin kokouksiin tai koulutukseen osallistumisesta aiheutuvien kustannusten peittämiseen. Tämä summa maksetaan sitä mukaa kuin sitä käytetään.5 artikla Jos yhteisö ei suorita 2 ja 3 artiklassa mainittuja maksuja, tämän pöytäkirjan soveltaminen voidaan keskeyttää.6 artikla Euroopan talousyhteisön ja Kap Verden tasavallan Kap Verden rannikon edustalla harjoitettavasta kalastuksesta tehdyn sopimuksen liite kumotaan ja korvataan tämän pöytäkirjan liitteellä.7 artikla Tämä pöytäkirja ja sen liite tulevat voimaan niiden allekirjoituspäivänä.Niitä sovelletaan 6 päivästä syyskuuta 1997.LIITE YHTEISÖN ALUSTEN KALASTUSTOIMINTAA KAP VERDEN KALASTUSVYÖHYKKEELLÄ KOSKEVAT EDELLYTYKSET A. Lisenssien hakemista ja myöntämistä koskevat muodollisuudet1. Yhteisön viranomaiset jättävät Kap Verden kalastuksesta vastaavalle ministeriölle Euroopan komission Kap Verdessä olevan edustuston välityksellä hakemuksen jokaisesta aluksesta, jolla halutaan kalastaa sopimuksen perusteella, vähintään 15 päivää ennen halutun voimassaolokauden alkamispäivämäärää.Hakemukset tehdään Kap Verden kalastuksesta vastaavan ministeriön tätä tarkoitusta varten toimittamilla lomakkeilla, joiden malli on liitteenä (lisäys 1).2. Jokaiseen lisenssihakemukseen liitetään todistus maksun suorituksesta lisenssin voimassaolokaudelta. Maksu suoritetaan rahalaitoksessa tai muussa Kap Verden viranomaisten nimeämässä elimessä avatulle tilille.Maksuihin sisältyvät kaikki kansalliset ja paikalliset maksut lukuun ottamatta satama- ja palvelumaksuja.3. Kap Verden kalastuksesta vastaava ministeriö myöntää Euroopan yhteisöjen komission Kap Verdessä olevan edustuston välityksellä lisenssit varustajille tai heidän edustajilleen viidentoista työpäivän kuluessa siitä, kun se on vastaanottanut 2 kohdassa tarkoitetun todistuksen maksun suorittamisesta.4. Lisenssi myönnetään aluskohtaisesti, eikä sitä voida siirtää. Euroopan komission pyynnöstä aluksen lisenssi voidaan kuitenkin korvata ja ylivoimaisen esteen sattuessa korvataan toisen aluksen, jolla on samanlaiset ominaisuudet kuin korvattavalla aluksella, nimissä olevalla lisenssillä. Varustaja, jonka aluksen lisenssi korvataan, palauttaa kumotun lisenssin Kap Verden kalastuksesta vastaavalle ministeriölle Euroopan komission Kap Verdessä olevan edustuston välityksellä.Uuteen lisenssiin merkitään:- myöntämispäivämäärä,- se, että lisenssi korvaa edellisen aluksen lisenssin jäljellä olevan voimassaolokauden ajaksi.Tällöin sopimuksen 4 artiklan 2 kohdassa tarkoitettua maksua ei tarvitse maksaa jäljellä olevan voimassaolokauden ajalta.5. Lisenssi on aina pidettävä aluksella. Kun Kap Verden viranomaiset ovat saaneet Euroopan komission niille osoittaman ilmoituksen ennakkomaksun maksamisesta, alus lisätään kuitenkin kalastukseen oikeutettujen alusten luetteloon, joka lähetetään kalastuksen valvonnasta vastaaville Kap Verden viranomaisille. Lisenssin alkuperäiskappaletta odotettaessa voidaan toimittaa jäljennös myönnetystä lisenssistä telekopiolla; tämä jäljennös on säilytettävä aluksella.6. Kap Verden kalastuksesta vastaava ministeriö ilmoittaa ennen sopimuksen voimaantuloa yksityiskohtaiset tiedot maksumenettelystä ja erityisesti pankkitileistä ja käytettävistä valuutoista.B. Tonnikala-aluksiin ja pintasiima-aluksiin sovellettavat säännökset1. Lisenssit ovat voimassa vuoden ajan. Ne voidaan uusia.2. Maksu on 20 ecua kutakin Kap Verden kalastusvyöhykkeeltä kalastettua saalistonnia kohti.3. Lisenssit myönnetään sen jälkeen, kun Kap Verden kalastuksesta vastaavalle ministeriölle on maksettu 1 800 ecun kertasumma ensimmäiseltä vuodelta ja 2 000 ecua seuraavilta vuosilta jokaiselta nuotalla kalastavalta tonnikala-alukselta, 300 ecua vuodessa jokaiselta vapapyydyksiä käyttävältä tonnikala-alukselta ja 1 000 ecua jokaiselta pintasiima-alukselta, eli saaliista maksettavia maksuja vastaavasti seuraavasti:- ensimmäisenä vuonna 90 tonnia ja seuraavina vuosina 100 tonnia tonnikalaa vuodessa nuotalla kalastavalta tonnikala-alukselta,- 15 tonnia tonnikalaa vuodessa vapapyydyksiä käyttävältä tonnikala-alukselta,- 50 tonnia kalaa pintasiima-alukselta.4. Aluksen päällikön on täytettävä lisäyksessä 2 olevan mallin mukainen kalastuslomake jokaisesta Kap Verden kalastusvyöhykkeellä vietetystä kalastusjaksosta.Kalastuslomakkeet toimitetaan käsiteltäviksi Office de la Recherche Scientifique et Technique d'Outre-Mer (ORSTOM)-, Instituto Español de Oceanografia (IEO)- ja Kap Verden Instituto Nacional de Desenvolvimiento das Pescas (INDP) -laitoksiin kuukauden kuluessa kalenterivuosineljänneksen päättymisestä.Jäsenvaltiot ilmoittavat Euroopan komissiolle 15 päivään huhtikuuta mennessä kuluneen vuoden saalistonnimäärät sellaisina kuin tutkimuslaitokset ovat ne vahvistaneet. Komissio laatii laskelman yhden kalastusvuoden osalta suoritettavista maksuista näiden tietojen perusteella ja lähettää sen Kap Verden valtion kalastuksesta vastaavaan ministeriöön tutkittavaksi.Varustajat saavat huhtikuun loppuun mennessä ilmoituksen Euroopan komission laatimasta lausunnosta, ja niiden on kolmenkymmenen päivän kuluessa suoritettava kaikki maksuvelvoitteensa. Jos todellisesta kalastustoiminnasta maksettava summa on ennakkomaksua pienempi, ei erotusta palauteta varustajalle.C. Muiden alusten lisensseihin sovellettavat säännöksetPohjasiima-alusten ovat voimassa kolme, kuusi tai kaksitoista kuukautta. Vuosimaksu määräytyy bruttovetoisuuden (brt) mukaan siten, että maksu on 130 ecua bruttotonnilta suhteutettuna lisenssin kestoaikaan.D. Saalisilmoitukset1. Nuotalla kalastavat tonnikala-alukset, vapapyydyksiä käyttävät tonnikala-alukset ja pintasiima-alukset täyttävät B kohdan 4 alakohdassa tarkoitetun kalastuslomakkeen.2. Pohjasiima-alusten on ilmoitettava saaliistaan liitteenä (lisäys 3) olevan lomakemallin mukaisesti Kap Verden kalastuksesta vastaavalle ministeriölle Euroopan komission Kap Verden edustuston välityksellä. Nämä ilmoitukset annetaan kuukausittain ja toimitetaan vähintään neljännesvuosittain.3. Kyseiset asiakirjat on täytettävä selkeästi, ja niissä on oltava aluksen päällikön allekirjoitus.4. Mikäli edellä mainittuja säännöksiä ei noudateta, voivat Kap Verden toimivaltaiset viranomaiset soveltaa muun muassa seuraavia rangaistuksia, jotka voivat olla samanaikaisia:- rikkomukseen syyllistyneen aluksen lisenssin peruuttaminen,- sakkorangaistus.Tässä tapauksessa asiasta ilmoitetaan Euroopan komission Kap Verden edustustolle.E. Saaliin purkaminenYhteisön tonnikala-alukset pyrkivät toimittamaan tavaraa Kap Verden tonnikalasäilykkeitä valmistaville laitoksille pyyntiponnistuksensa mukaan kyseisellä vyöhykkeellä yhteisön varustajien ja Kap Verden viranomaisten keskinäisellä sopimuksella sovitulla, kansainvälisten markkinoiden senhetkiseen hintaan perustuvalla hinnalla. Summa maksetaan vaihdettavana valuuttana.Lisäksi johonkin Kap Verden satamaan saaliinsa tuovat tonnikala-alukset pyrkivät antamaan osan sivusaaliistaan Kap Verden viranomaisten käyttöön paikalliseen markkinahintaan.F. Merimiesten palkkaus1. Tonnikala-alusten ja pintasiima-alusten varustajat pyrkivät palkkaamaan Kap Verden kansalaisia seuraavien edellytysten ja rajoitusten mukaisesti:- nuotalla kalastavaan tonnikala-aluslaivastoon palkataan tonnikalojen kalastuskaudeksi Kap Verden kalastusvyöhykkeellä kuusi Kap Verdestä olevaa merimiestä,- vapapyydyksiä käyttävään tonnikala-aluslaivastoon palkataan tonnikalojen kalastuskaudeksi Kap Verden kalastusvyöhykkeelle kolme Kap Verdestä olevaa merimiestä, joista kukin eri alukselle,- pintasiima-aluksille palkataan kalastuskaudeksi Kap Verden kalastusvyöhykkeelle neljä Kap Verdestä olevaa merimiestä, joista kukin eri alukselle.2. Näiden merimiesten palkoista päätetään varustajien tai heidän edustajiensa ja Kap Verden viranomaisten keskinäisellä sopimuksella ennen lisenssien myöntämistä; palkoista vastaavat varustajat, ja niihin on sisällyttävä sosiaaliturvajärjestelmä, johon merimies kuuluu (mm. henki-, tapaturma- ja sairausvakuutus). Varustaja tai hänen edustajansa lähettää työsopimuksen jäljennöksen Kap Verden kalastuksesta vastaavalle ministeriölle.3. Mikäli merimiehiä ei palkata, maksavat varustajat näiden merimiesten palkkoja vastaavan kertamaksun.Summa käytetään Kap Verden merimiesten kouluttamiseen, ja se maksetaan Kap Verden viranomaisten ilmoittamalle pankkitilille.4. Varustaja tai hänen edustajansa toimittaa Kap Verden kalastuksesta vastaavalle ministeriölle yhteisön aluksilla käynnissä olevalla kalastuskaudella olevien kapverdeläisten merimiesten luettelon, jossa on maininta heidän merkitsemisestään miehistöluetteloon, sekä alukset, joilla he ovat.G. Tarkkailijoiden ottaminen alukselle1. Kap Verden kalastuksesta vastaava ministeriö ilmoittaa varustajille tai niiden edustajille ennen lisenssin myöntämistä luettelon aluksista, joille niiden on otettava tarkkailija.Tarkkailija ei saa olla aluksella pidempään kuin tehtävän suorittaminen vaatii.Kap Verden viranomaiset vastaavat tarkkailijan palkasta ja sosiaalimaksuista.2. Tarkkailijan työskentely ja ne edellytykset, joilla hänet otetaan alukselle, eivät saa keskeyttää tai estää kalastustoimintaa. Tarkkailija otetaan laivaan varustajan valitsemassa satamassa ensimmäisen matkan alussa sen jälkeen, kun nimettyjen alusten luettelo on annettu tiedoksi.Asianomaisten varustajien on annettava kahden viikon määräajassa ja kymmenen päivää etukäteen tiedoksi tarkkailijoiden laivaan ottamista koskevat Kap Verden satamat ja päivämäärät.Jos tarkkailija otetaan laivaan ulkomaisessa satamassa, vastaa varustaja hänen matkakuluistaan. Tonnikala-aluksen, jossa on tarkkailija, jättäessä Kap Verden kalastusvyöhykkeen on kaikin mahdollisin toimenpitein varmistettava, että tarkkailijan palaaminen Kap Verdeen järjestyy niin pian kuin mahdollista varustajan kustannuksella.H. KalastusvyöhykkeetYhteisön alukset saavat harjoittaa kalastustoimintaa seuraavilla vyöhykkeillä, jotka on määritelty perusviivojen mukaan:- 12 meripeninkulman ulkopuolella nuottaa käyttävien tonnikala-alusten ja pintasiima-alusten osalta,- 6 meripeninkulman ulkopuolella vapapyydyksiä käyttävien tonnikala-alusten osalta,- perusviivoista lähtien, jos käytetään elävää syöttiä sekä pohjasiima-alusten osalta.I. Sallittu silmäkokoLaahusnuotan pienin sallittu silmäkoko verkon ollessa levitettynä ja verkon perästä mitattuna on:- 16 mm elävää syöttiä käytettäessä.Tonnikalan osalta sovelletaan ICCATin suositusten mukaisia kansainvälisiä normeja.J. Vyöhykkeelle saapuminen ja sieltä poistuminen, radioyhteydetHarjoitettaessa kalastusta Kap Verden rannikon vesillä laivojen edellytetään antavan tiedoksi aluksen sijainti ja aluksella olevat saaliit suoraan Kap Verden viranomaisille kolmen tunnin kuluessa Kap Verden rannikon vyöhykkeelle saapumisesta tai vyöhykkeeltä poistumisesta ja viikoittain, mieluiten telekopiona, ja radion välityksellä sellaisten alusten osalta, joilla ei ole telekopiota.Kap Verden viranomaiset antavat telekopionumeron ja radiotaajuuden tiedoksi kalastuslisenssiä antaessaan.Kap Verden rannikon viranomaisten ja varustajien on säilytettävä telekopioiden jäljennökset ja radiolla annettujen tiedonantojen nauhoitukset siihen asti, kunnes molemmat osapuolet ovat hyväksyneet B kohdassa tarkoitettujen maksujen lopullisen tilityksen.Alusta, jonka havaitaan harjoittavan kalastustoimintaa ilmoittamatta siitä Kap Verden viranomaisille, pidetään ilman lisenssiä kalastavana aluksena.K. Satamalaitteet sekä tarvikkeiden ja palvelujen käyttöYhteisön alukset pyrkivät hankkimaan kaikki toiminnassaan tarvitsemansa tarvikkeet ja palvelut Kap Verdestä. Kap Verden toimivaltaiset viranomaiset asettavat yhteisymmärryksessä varustajien tai näiden edustajien kanssa ehdot satamalaitteiden ja tarvittaessa tarvikkeiden ja palveluiden käytölle.L. Aluksen pysäyttämismenettely1. Euroopan komission Kap Verden edustustolle ilmoitetaan 48 tunnin kuluessa kaikista yhteisön jonkin jäsenvaltion lipun alla purjehtivista ja tämän sopimuksen perusteella toimintaa harjoittavista kalastusaluksista, jotka ovat tulleet Kap Verden kalastusvyöhykkeelle. Lyhyt selvitys pysäyttämisen olosuhteista ja syistä on jätettävä 72 tunnin kuluessa.2. Kahdenkymmenenneljän tunnin kuluessa edellä mainittujen tietojen saamisesta pidetään Euroopan komission Kap Verden edustuston, Kap Verden kalastuksesta vastaavan ministeriön ja tarkastusviranomaisten välinen kokous, johon voi myös osallistua asianomaisen jäsenvaltion edustaja, jotta voidaan vaihtaa tarpeelliset asiakirjat ja tiedot todettujen olosuhteiden ja seikkojen selvittämiseksi. Varustajalle tai sen edustajalle ilmoitetaan kokouksen tuloksesta sekä pysäyttämisestä mahdollisesti aiheutuvista toimenpiteistä.3. Alus, joka on pysäytetty kalastusrikkomuksen vuoksi, vapautetaan takuusummaa vastaan, joka määrätään pysäyttämisen aiheuttamien kustannusten perusteella sekä rikkomuksesta vastuussa olevien maksettavaksi tulevien sakkojen ja korvausten summan mukaan.Lisäys 1 KALASTUS-, MAATALOUS- JA MAASEUTUMINISTERIÖKalastuslisenssihakemus ulkomaisille teollisuuskalastusaluksille1. Laivanvarustajan nimi:2. Laivanvarustajan osoite:3. Laivanvarustajan paikallisen edustajan tai asiamiehen nimi:4. Laivanvarustajan paikallisen edustajan tai asiamiehen osoite:5. Aluksen päällikön nimi:6. Aluksen nimi:7. Rekisterinumero:8. Rakennuspäivä ja -paikka:9. Lippu, jonka alla purjehtii:10. Rekisteröintisatama:11. Kotisatama:12. Suurin kokonaispituus:13. Leveys:14. Bruttovetoisuus:15. Nettovetoisuus:16. Lastiruuman tilavuus:17. Jäähdytys- tai jäädytysteho:18. Konetyyppi ja -teho:19. Pyydykset:20. Miehistön lukumäärä:21. Viestintävälineet:22. Radiokutsutunnus:23. Tunnusmerkit:24. Suoritettavat kalastustoimet:25. Saaliin purkauspaikka:26. Kalastusalueet:27. Saalislajit:28. Voimassaoloaika:29. Erityiset edellytykset:30. Hakijan muu toiminta Kap Verdessä:Kalastusasiain pääosaston lausuntoKalastus-, maatalous- ja maaseutuministeriön huomautuksetLisäys 2 ICCAT LOGBOOK for TUNA FISHERY >KAAVION ALKU>>KAAVION LOOPU>Lisäys 3 TIEDOT TEOLLISESTA KALASTUKSESTA SAADUSTA SAALIISTA>KAAVION ALKU>1. Aluksen nimi ja rekisteröintinumero:2. Kansallisuus:3. Alustyyppi:(tuorekala-, tonnikala- alus jne.)4. Aluksen päällikön tai isännän nimi:5. Kalastuslisenssin myöntäjä:Voimassaoloaika:6. Harjoitetut kalastusmuodot:7. Lähtöpäivä satamasta:Satamaan saapumispäivä:8. Vetokerrat:Päivämäärä Kalastusalue Saalislajit Tonnimäärä PurkaussatamaAllekirjoittanut ................................................, yllämainitun aluksen päällikkö tai omistaja tai tämän edustaja todistaa, että annetut tiedot ovat todenmukaiset, minkä hallituksen edustaja vahvistaa.Hallituksen edustajan oikeaksi todistamaAluksen päällikkö tai isäntä (allekirjoitus)>KAAVION LOOPU>


Tärkeä oikeudellinen huomautus

|

52009PC0603

Ehdotus:neuvoston asetus (EY, EURATOM) Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 2009  /* KOM/2009/0603 lopull. */

	[pic] | EUROOPAN YHTEISÖJEN KOMISSIO |Bryssel 29.10.2009KOM(2009)603 lopullinenEhdotus:NEUVOSTON ASETUS (EY, EURATOM)Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 2009  PERUSTELUTEHDOTUKSEN TAUSTA |110 | Ehdotuksen perustelut ja tavoitteet Neuvoston on jokavuotiseen tapaan päätettävä henkilöstösääntöjen liitteessä XI olevan 3 artiklan mukaisesti ennen vuoden loppua palkkojen ja eläkkeiden mukauttamisesta Eurostatin kertomuksen pohjalta laaditun komission ehdotuksen perusteella. Mukautuksia sovelletaan 1. heinäkuuta alkaen. |120 | Yleinen tausta Henkilöstösääntöjen liitteessä XI olevan 3 artiklan mukaisesti palkkojen ja eläkkeiden mukauttaminen perustuu suoraan kansallisten virkamiesten palkkojen ostovoiman kehitykseen (erityisindikaattori), elinkustannusten kehitykseen Brysselissä (Brysselin kansainvälinen indeksi) sekä Eurostatin määrittämiin hintapariteetteihin. Erityisindikaattorilla mitataan jäsenvaltioiden keskushallintojen palveluksessa olevien kansallisten virkamiesten nettopalkkojen inflaatiokorjattu kehitys. Eurostat on määrittänyt kyseisen indikaattorin liitteessä XI olevan 1 artiklan 4 kohdassa mainittujen kahdeksan jäsenvaltion toimittamien tietojen pohjalta. Brysselin kansainvälisellä indeksillä mitataan Euroopan yhteisöjen virkamiesten elinkustannusten kehitystä Brysselissä. Eurostat on määrittänyt tämän indeksin Belgian viranomaisten toimittamien tietojen pohjalta. Palkkojen hintapariteeteilla määritetään, missä suhteessa muissa asemapaikoissa maksettavien palkkojen ostovoima on viitekaupunkina olevassa Brysselissä maksettavien palkkojen ostovoimaan. Eurostat on laskenut hintapariteetit kansallisten tilastokeskusten myötävaikutuksella. Eläkkeiden hintapariteeteilla määritetään, missä suhteessa muissa asuinmaissa maksettavien eläkkeiden ostovoima on viitemaana olevassa Belgiassa maksettavien eläkkeiden ostovoimaan. Eurostat on laskenut hintapariteetit kansallisten tilastokeskusten myötävaikutuksella. |130 | Voimassa olevat aiemmat säännökset Ehdotus palkkojen ja eläkkeiden mukauttamiseksi tehdään joka vuosi. |141 | Yhdenmukaisuus unionin muiden politiikkojen ja tavoitteiden kanssa Ei sovelleta. |SIDOSRYHMIEN KUULEMINEN JA VAIKUTUSTEN ARVIOINTI |Sidosryhmien kuuleminen |211 | Kuulemismenettely, tärkeimmät kohderyhmät ja yleiskuvaus vastaajista Ehdotuksesta on kuultu henkilöstön edustajia voimassa olevia menettelyjä noudattaen. |212 | Tiivistelmä vastauksista ja siitä, miten ne on otettu huomioon Kuultujen osapuolten lausunnot on otettu huomioon ehdotuksessa. |Asiantuntijatiedon käyttö |229 | Ulkopuolisia asiantuntijoita ei tarvittu. |230 | Vaikutusten arviointi - Ehdotuksen tarkoituksena on palkkojen ja eläkkeiden mukauttaminen voimassa olevan lainsäädännön mukaisesti. - Voimassa olevassa lainsäädännössä ei sallita muita vaihtoehtoja. |EHDOTUKSEN OIKEUDELLISET NÄKÖKOHDAT |305 | Tiivistelmä ehdotetuista toimista Eurostat on laatinut henkilöstösääntöjen liitteessä XI olevan 1 artiklan mukaisesti kertomuksen elinkustannusten kehityksestä Brysselissä, kansallisten virkamiesten palkkojen ostovoiman kehityksestä ja korjauskertoimien perusteena olevista hintapariteeteista. 3.1. PALKKOJEN JA ELÄKKEIDEN MUKAUTTAMINEN BELGIASSA JA LUXEMBURGISSA Kansallisten virkamiesten palkkojen ostovoiman keskimääräinen kehitys viiteajanjaksona oli erityisindikaattorilla mitattuna 2,7 prosenttia. Elinkustannusten kehitys Brysselissä viiteajanjaksona oli Eurostatin laskemalla Brysselin kansainvälisellä indeksillä mitattuna 0,9 prosenttia. Henkilöstösääntöjen liitteessä XI olevan 3 artiklan 2 kohdan mukaisesti mukautuksen arvo saadaan kertomalla erityisindikaattori ja Brysselin kansainvälinen indeksi keskenään sellaisina kuin Eurostat on ne määrittänyt. Ehdotettu Belgian ja Luxemburgin palkkojen ja eläkkeiden nettomukautus on siis 3,6 prosenttia. Liitteessä XI olevan 3 artiklan 5 kohdan mukaisesti korjauskertoimia ei sovelleta Belgiassa eikä Luxemburgissa. 3.2. PALKKOJEN JA ELÄKKEIDEN MUKAUTTAMINEN MUUALLA KUIN BELGIASSA JA LUXEMBURGISSA Muissa maissa kuin Belgiassa ja Luxemburgissa palkkojen ja eläkkeiden mukautukset saadaan kertomalla Belgian ja Luxemburgin mukautus korjauskertoimien ja valuuttakurssin vaihtelulla. Asetuksessa säädettyihin palkkoihin, eläkkeisiin ja palkanosan siirtoihin sovellettavat korjauskertoimet on laskettu seuraavasti: - Muiden asemapaikkojen kuin Belgian ja Luxemburgin VIRKAMIEHIIN sovellettavat korjauskertoimet: Eurostat on laskenut kansallisten tilastokeskusten myötävaikutuksella hintapariteetit, joiden avulla määritetään 1. heinäkuuta palkkojen ostovoiman vastaavuus Brysselin ja muiden asemapaikkojen välillä. Korjauskertoimet, joita sovelletaan muissa jäsenvaltioissa kuin Belgiassa ja Luxemburgissa työskenteleville Euroopan yhteisöjen virkamiehille ja muulle henkilöstölle maksettuihin palkkoihin, vahvistetaan 1. heinäkuuta sovellettujen hintapariteettien ja valuuttakurssien suhteen mukaisesti. - Muissa maissa kuin Belgiassa ja Luxemburgissa asuvien ELÄKKEISIIN ja PALKANSIIRTOIHIN sovellettavat korjauskertoimet: Eurostat on laskenut kansallisten tilastokeskusten myötävaikutuksella hintapariteetit, joiden avulla määritetään 1. heinäkuuta eläkkeiden ostovoiman vastaavuus Belgian ja muiden asuinmaiden välillä. Niiden henkilöiden eläkkeitä varten lasketut korjauskertoimet, joiden asuinpaikka on muissa maissa kuin Belgiassa tai Luxemburgissa, vahvistetaan 1. heinäkuuta sovellettujen hintapariteettien ja valuuttakurssien suhteen mukaisesti. Henkilöstösääntöjen liitteessä VII olevan 17 artiklan säännösten nojalla kyseiset kertoimet ovat suoraan sovellettavissa virkamiesten ja muun henkilöstön palkansiirtoihin. Henkilöstösääntöjen liitteessä XIII olevan 20 artiklan säännösten mukaan korjauskertoimia sovelletaan eläkkeisiin vain ennen 1. toukokuuta 2004 ansaittuja oikeuksia vastaavalta osalta. - Korjauskertoimien voimaantulopäivä: Korjauskertoimet tulevat voimaan 1. heinäkuuta kaikkien paikkakuntien osalta, lukuun ottamatta niitä, joissa elinkustannukset ovat nousseet huomattavasti. Jälkimmäisten osalta korjauskerrointa aletaan soveltaa 16. toukokuuta, jos elinkustannukset ovat nousseet yli 6,3 prosenttia, tai 1. toukokuuta, jos elinkustannukset ovat nousseet yli 12,6 prosenttia. Elinkustannusten kehitys Belgian ja Luxemburgin ulkopuolella mitataan implisiittisten indeksien avulla. Nämä indeksit saadaan kertomalla Brysselin kansainvälinen indeksi hintapariteetin muutoksella. Mukautus tulee aiemmin voimaan asetuksessa mainittujen paikkakuntien osalta. |310 | Oikeusperusta Oikeusperusta on henkilöstösäännöt ja erityisesti niiden liite XI. |329 | Toissijaisuusperiaate Ehdotus kuuluu yhteisön yksinomaiseen toimivaltaan. Toissijaisuusperiaatetta ei sen vuoksi sovelleta. |Suhteellisuusperiaate Ehdotuksessa noudatetaan suhteellisuusperiaatetta seuraavista syistä: |331 | - Henkilöstösääntöjen liitteessä XI edellytetään neuvoston asetusta. |332 | - Taloudellinen rasitus aiheutuu suoraan henkilöstösäännöissä säädetyn mukautusmenetelmän soveltamisesta. |Säädöslajin valinta |341 | Ehdotettu säädöslaji: asetus. |342 | Muut säädöslajit eivät tule kyseeseen seuraavista syistä: - Henkilöstösääntöjen liitteessä XI edellytetään neuvoston asetusta. |TALOUSARVIOVAIKUTUKSET |401 | Palkkojen ja eläkkeiden mukauttamisen vaikutukset hallintomenoihin ja tuloihin esitetään yksityiskohtaisesti liitteenä olevassa rahoitusselvityksessä. |Ehdotus:NEUVOSTON ASETUS (EY, EURATOM)Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 2009EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan yhteisöjen erioikeuksista ja vapauksista tehdyn pöytäkirjan ja erityisesti sen 13 artiklan,ottaa huomioon asetuksella (ETY, Euratom, EHTY) N:o 259/68 vahvistetut Euroopan yhteisöjen virkamiehiin sovellettavat henkilöstösäännöt ja muuta henkilöstöä koskevat palvelussuhteen ehdot ja erityisesti henkilöstösääntöjen 63, 64, 65 ja 82 artiklan sekä liitteet VII, XI ja XIII ja palvelussuhteen ehtojen 20 artiklan 1 kohdan, 64 artiklan, 92 artiklan ja 132 artiklan,ottaa huomioon komission ehdotuksen,sekä katsoo seuraavaa:1.  Jotta Euroopan yhteisöjen virkamiehille ja muulle henkilöstölle voidaan taata jäsenvaltioiden kansallisten virkamiesten ostovoiman kehitystä vastaava kehitys, Euroopan yhteisöjen virkamiesten ja muun henkilöstön palkkoja ja eläkkeitä on syytä mukauttaa vuoden 2009 tarkistuksen yhteydessä,ON ANTANUT TÄMÄN ASETUKSEN:1 artiklaKorvataan 1 päivästä heinäkuuta 2009 henkilöstösääntöjen 63 artiklan toisessa kohdassa oleva ilmaisu ”1 päivästä heinäkuuta 2008” ilmaisulla ”1 päivästä heinäkuuta 2009”.2 artiklaKorvataan 1 päivästä heinäkuuta 2009 henkilöstösääntöjen 66 artiklassa oleva taulukko, joka koskee palkkojen ja eläkkeiden laskemiseen sovellettavia kuukausittaisia peruspalkkoja, seuraavalla taulukolla:[pic]3 artiklaVahvistetaan 1 päivästä heinäkuuta 2009 virkamiesten ja muun henkilöstön palkkoihin henkilöstösääntöjen 64 artiklan nojalla sovellettavat korjauskertoimet jäljempänä olevan taulukon sarakkeen 2 mukaisesti.Vahvistetaan 1 päivästä tammikuuta 2010 henkilöstösääntöjen liitteessä VII olevan 17 artiklan 3 kohdan nojalla virkamiesten ja muun henkilöstön palkansiirtoihin sovellettavat korjauskertoimet jäljempänä olevan taulukon sarakkeen 3 mukaisesti.Vahvistetaan 1 päivästä heinäkuuta 2009 henkilöstösääntöjen liitteessä XIII olevan 20 artiklan 1 kohdan nojalla eläkkeisiin sovellettavat korjauskertoimet jäljempänä olevan taulukon sarakkeen 4 mukaisesti.Vahvistetaan 1 päivästä toukokuuta 2009 virkamiesten ja muun henkilöstön palkkoihin henkilöstösääntöjen 64 artiklan nojalla sovellettavat korjauskertoimet jäljempänä olevan taulukon sarakkeen 5 mukaisesti. Vuotuinen mukautus tulee voimaan kyseisten asemapaikkojen osalta 16 päivänä toukokuuta 2009.Vahvistetaan 1 päivästä toukokuuta 2009 virkamiesten ja muun henkilöstön palkkoihin henkilöstösääntöjen 64 artiklan nojalla sovellettavat korjauskertoimet jäljempänä olevan taulukon sarakkeen 6 mukaisesti. Vuotuinen mukautus tulee voimaan kyseisten asemapaikkojen osalta 1 päivänä toukokuuta 2009.[pic]4 artiklaVahvistetaan 1 päivästä heinäkuuta 2009 henkilöstösääntöjen 42 a artiklan toisessa ja kolmannessa kohdassa tarkoitetun vanhempainloman aikaisen lisän määräksi 909,94 euroa ja yksinhuoltajavanhemmille 1213,25 euroa.5 artiklaVahvistetaan 1 päivästä heinäkuuta 2009 henkilöstösääntöjen liitteessä VII olevan 1 artiklan 1 kohdassa tarkoitetun kotitalouslisän perusosaksi 170,18 euroa.Vahvistetaan 1 päivästä heinäkuuta 2009 henkilöstösääntöjen liitteessä VII olevan 2 artiklan 1 kohdassa tarkoitetun huollettavasta lapsesta maksettavan lisän määräksi 371,88 euroa.Vahvistetaan 1 päivästä heinäkuuta 2009 henkilöstösääntöjen liitteessä VII olevan 3 artiklan 1 kohdassa tarkoitetun koulutuslisän määräksi 252,32 euroa.Vahvistetaan 1 päivästä heinäkuuta 2009 henkilöstösääntöjen liitteessä VII olevan 3 artiklan 2 kohdassa tarkoitetun koulutuslisän määräksi 90,85 euroa.Vahvistetaan 1 päivästä heinäkuuta 2009 henkilöstösääntöjen 69 artiklassa ja liitteessä VII olevan 4 artiklan 1 kohdan toisessa alakohdassa tarkoitetun ulkomaankorvauksen vähimmäismääräksi 504,41 euroa.Vahvistetaan 14 päivästä heinäkuuta 2009 muuhun henkilöstöön sovellettavien palvelussuhteen ehtojen 134 artiklassa tarkoitetun ulkomaankorvauksen määräksi 362,60 euroa.6 artiklaMukautetaan 1 päivästä tammikuuta 2010 henkilöstösääntöjen liitteessä VII olevan 8 artiklan 2 kohdassa tarkoitettu kilometrikorvaus seuraavasti:0 euroa kilometriltä matkaosuudelta, jonka pituus on 0–200 km0,3782 euroa kilometriltä matkaosuudelta, jonka pituus on 201–1 000 km0,6304 euroa kilometriltä matkaosuudelta, jonka pituus on 1 001–2 000 km0,3782 euroa kilometriltä matkaosuudelta, jonka pituus on 2 001–3 000 km0,1260 euroa kilometriltä matkaosuudelta, jonka pituus on 3 001–4 000 km0,0607 euroa kilometriltä matkaosuudelta, jonka pituus on 4 001–10 000 km0 euroa kilometriltä matkaosuudelta, jonka pituus ylittää 10 000 km.Edellä oleviin lisätään kiinteämääräinen lisäkorvaus seuraavasti:-  189,11 euroa, jos asemapaikan ja lähtöpaikkakunnan välinen etäisyys rautateitse on 725−1 450 kilometriä,-  378,18 euroa, jos asemapaikan ja lähtöpaikkakunnan välinen etäisyys rautateitse on yli 1 450 kilometriä.7 artiklaVahvistetaan 1 päivästä heinäkuuta 2009 henkilöstösääntöjen liitteessä VII olevan 10 artiklan 1 kohdassa tarkoitetun päivärahan määräksi-  39,09 euroa virkamiehelle, jolla on oikeus kotitalouslisään,-  31,52 euroa virkamiehelle, jolla ei ole oikeutta kotitalouslisään.8 artiklaVahvistetaan 1 päivästä heinäkuuta 2009 muuhun henkilöstöön sovellettavien palvelussuhteen ehtojen 24 artiklan 3 kohdassa tarkoitetun asettautumiskorvauksen vähimmäismääräksi-  1 112,81 euroa henkilölle, jolla on oikeus kotitalouslisään,-  661,67 euroa henkilölle, jolla ei ole oikeutta kotitalouslisään.9 artiklaVahvistetaan 1 päivästä heinäkuuta 2009 muuhun henkilöstöön sovellettavien palvelussuhteen ehtojen 28 a artiklan 3 kohdan toisessa alakohdassa tarkoitetun työttömyyskorvauksen vähimmäismääräksi 1 334,56 euroa, enimmäismääräksi 2 669,14 euroa ja kiinteämääräiseksi vähennykseksi 1 213,25 euroa.10 artiklaKorvataan 1 päivästä heinäkuuta 2009 muuta henkilöstöä koskevien palvelussuhteen ehtojen 93 artiklassa oleva kuukausittaisia peruspalkkoja koskeva taulukko seuraavasti:[pic]11 artiklaVahvistetaan 1 päivästä heinäkuuta 2009 muuhun henkilöstöön sovellettavien palvelussuhteen ehtojen 94 artiklassa tarkoitetun asettautumiskorvauksen vähimmäismääräksi-  837,02 euroa henkilölle, jolla on oikeus kotitalouslisään,-  496,24 euroa henkilölle, jolla ei ole oikeutta kotitalouslisään.12 artiklaVahvistetaan 1 päivästä heinäkuuta 2009 muuhun henkilöstöön sovellettavien palvelussuhteen ehtojen 96 artiklan 3 kohdan toisessa alakohdassa tarkoitetun työttömyyskorvauksen vähimmäismääräksi 1 000,93 euroa, enimmäismääräksi 2 001,85 euroa ja kiinteämääräiseksi vähennykseksi 909,94 euroa.Vahvistetaan 13 päivästä heinäkuuta 2009 muuhun henkilöstöön sovellettavien palvelussuhteen ehtojen 136 artiklassa tarkoitetun työttömyyskorvauksen vähimmäismääräksi 880,60 euroa ja enimmäismääräksi 2 072,00 euroa.13 artiklaVahvistetaan 1 päivästä heinäkuuta 2009 neuvoston asetuksen (EHTY, ETY, Euratom) N:o 300/76[1] 1 artiklan ensimmäisessä alakohdassa säädetyiksi korvauksiksi keskeytyksettä tai vuorotyössä tehtäviään hoitaville virkamiehille 381,42 euroa, 575,71 euroa, 629,45 euroa ja 858,15 euroa.14 artiklaKorjataan 1 päivästä heinäkuuta 2009 neuvoston asetuksen (ETY, Euratom, EHTY) N:o 260/68[2] 4 artiklassa tarkoitetut määrät kertoimella 5,50594.15 artiklaKorvataan 1 päivästä heinäkuuta 2009 henkilöstösääntöjen liitteessä XIII olevan 8 artiklan 2 kohdassa esitetty sovellettavia määriä koskeva taulukko seuraavalla taulukolla:[pic]16 artiklaVahvistetaan 1 päivästä heinäkuuta 2009 henkilöstösääntöjen liitteessä XIII olevan 18 artiklan 1 kohdan soveltamiseksi ennen 1 päivää toukokuuta 2004 voimassa olevassa henkilöstösääntöjen liitteessä VII olevassa entisessä 4 a artiklassa mainitun kiinteämääräisen korvauksen määräksi- 131,58 euroa kuukaudessa virkamiehille, joiden palkkaluokka on C 4 tai C 5,- 201,74 euroa kuukaudessa virkamiehille, joiden palkkaluokka on C 1, C 2 tai C 3.17 artiklaKorvataan 13 päivästä heinäkuuta 2009 muuta henkilöstöä koskevien palvelussuhteen ehtojen 133 artiklassa oleva kuukausittaisia peruspalkkoja koskeva asteikko seuraavasti:[pic]18 artiklaTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaSÄÄDÖKSEEN LIITTYVÄ RAHOITUSSELVITYS1. EHDOTUKSEN NIMI:NEUVOSTON ASETUS (EY, Euratom) Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 20092. LUOKITTELU TOIMINTOPERUSTEISESSA JOHTAMIS- JA BUDJETOINTIJÄRJESTELMÄSSÄToimintalohko(t) sekä toiminto/toiminnot:Kaikki toimintalohkot ja toiminnot voivat tulla kysymykseen.3. BUDJETTIKOHDAT3.1. Budjettikohdat (toimintamäärärahat sekä niihin liittyvät teknisen ja hallinnollisen avun määrärahat (entiset BA-budjettikohdat)) ja budjettinimikkeet:Menot: XX 01 01 01 Komissio ja luku 11 Muut toimielimet, luku 42 Parlamentin jäsenten avustajiin liittyvät menotTulot: 400 – Virkamiesten, muun henkilöstön ja eläkkeensaajien palkoista ja korvauksista pidätettävän veron tuotto; 404 – Toimielimen jäsenten, palveluksessa olevien virkamiesten ja muun henkilöstön palkoista ja korvauksista pidätettävän erityismaksun tuotto; 410 – Henkilöstön osuus eläkejärjestelmän rahoituksesta.3.2. Toiminnan ja sen rahoitusvaikutusten kesto:Määrittelemätön3.3. Budjettitiedot:Budjettikohta | Menolaji | Uusi | EFTA osallistuu | Ehdokasmaat osallistuvat | Rahoituskehyksen otsake |XX 01 01 01, luvut 11, 42 | Ei-pakolliset menot | EJM[3] | EI | EI | EI | nro 5 |4. YHTEENVETO RESURSSEISTA4.1. Taloudelliset resurssit4.1.1. Yhteenveto maksusitoumusmäärärahoista (MSM) ja maksumäärärahoista (MM)milj. euroa (kolmen desimaalin tarkkuudella)Menolaji | Kohdan nro | Vuosi 2009 | 2010 | 2011 | 2012 | 2013 | 2014 ja myöh. | Yht. |Toimintamenot[4] |Maksusitoumusmäärärahat (MSM) | 8.1. | a |Maksumäärärahat (MM) | b |Viitemäärään sisältyvät hallintomenot[5] |Tekninen ja hallinnollinen apu (EJM) | 8.2.4. | c |VIITEMÄÄRÄ YHTEENSÄ |Maksusitoumusmäärärahat | a+c |Maksumäärärahat | b+c |Hallintomenot, jotka eivät sisälly viitemäärään[6] |Henkilöstömenot ja niihin liittyvät menot (EJM) | 8.2.5. | d | 94,5 | 189,4 | 189,4 | 189,4 | 189,4 | 189,4 | Ei sovelleta |Viitemäärään sisältymättömät hallintomenot lukuun ottamatta henkilöstömenoja ja niihin liittyviä menoja (EJM) | 8.2.6. | e |Toimenpiteen alustavat rahoituskustannukset yhteensä |MSM YHTEENSÄ henkilöstökustannukset mukaan luettuina | a+c+d+e | 94,5 | 189,4 | 189,4 | 189,4 | 189,4 | 189,4 | Ei sovelleta |MM YHTEENSÄ henkilöstökustannukset mukaan luettuina | b+c+d+e | 94,5 | 189,4 | 189,4 | 189,4 | 189,4 | 189,4 | Ei sovelleta |Tiedot yhteisrahoituksestaEi sovelleta.4.1.2. Yhteensopivuus rahoitussuunnitelman kanssa( Ehdotus on nykyisen rahoitussuunnitelman mukainen.( Ehdotus edellyttää rahoituskehyksen kyseeseen tulevan otsakkeen rahoitussuunnitelman muuttamista.( Ehdotus voi edellyttää toimielinten sopimuksen[7] määräysten soveltamista (ts. joustovälineen käyttöä tai rahoituskehyksen tarkistamista).4.1.3. Vaikutukset tuloihin( Ehdotuksella ei ole vaikutuksia tuloihin.( Ehdotuksella on seuraavat vaikutukset tuloihin:milj. euroa (yhden desimaalin tarkkuudella)Ennen toteutusta 2009 | Toteutuksen jälkeen |Budjettikohta |Tulot | | |2009 |2010 |2011 |2012 |2013 |2014 | | 410 Eläkemaksut |a) Absoluuttiset tulot | 351,2 | | 357,6 |363,9 |363,9 |363,9 |363,9 |363,9 | | |b) Tulojen muutokset |Δ | | 6,4 | 12,7 | 12,7 | 12,7 | 12,7 | 12,7 | | 400 Verot |a) Absoluuttiset tulot | 440,7 | | 448,7 |456,6 |456,6 |456,6 |456,6 |456,6 | | |b) Tulojen muutokset |Δ | | 8,0 | 15,9 | 15,9 | 15,9 | 15,6 | 15,9 | | 404 Erityismaksu |a) Absoluuttiset tulot | 44,9 | | 45,7 |46,5 |46,5 |46,5 |46,5 |46,5 | | |b) Tulojen muutokset |Δ | | 0,8 | 1,6 | 1,6 | 1,6 | 1,6 | 1,6 | |4.2. Henkilöresurssit kokoaikaiseksi muutettuna (sisältää virkamiehet sekä väliaikaisen ja ulkopuolisen henkilöstön) – katso erittely kohdassa 8.2.1Ei sovelleta.5. OMINAISPIIRTEET JA TAVOITTEET5.1. Tarve, johon ehdotuksella vastataan lyhyellä tai pitkällä aikavälilläHenkilöstösäännöissä säädetty velvollisuus.5.2. Yhteisön osallistumisesta saatava lisäarvo, ehdotuksen johdonmukaisuus muiden rahoitusvälineiden kanssa sekä mahdolliset synergiaedutEi sovelleta.5.3. Ehdotuksen tavoitteet ja odotetut tulokset sekä näihin liittyvät indikaattorit toimintoperusteisessa johtamismallissaEi sovelleta.5.4. Toteutustapa (alustava)( Keskitetty hallinnointi( komissio hallinnoi suoraan: Henkilökohtaisten etuuksien hallinto- ja maksutoimisto( hallinnointivastuu siirretään( toimeenpanovirastoille( varainhoitoasetuksen 185 artiklassa tarkoitetuille yhteisöjen perustamille elimille( kansallisille julkisoikeudellisille yhteisöille tai julkisen palvelun tehtäviä suorittaville yhteisöille( Yhteistyössä toteutettava tai hajautettu hallinnointi( jäsenvaltioiden kanssa( kolmansien maiden kanssa( Hallinnointi yhteistyössä kansainvälisten järjestöjen kanssa (tarkennettava)Huomautukset:6. SEURANTA JA ARVIOINTI6.1. SeurantamenettelyEi sovelleta.6.2. Arviointimenettely6.2.1. EnnakkoarviointiEi sovelleta.6.2.2. Väli-/jälkiarviointien perusteella toteutetut toimenpiteet (aikaisemmat kokemukset vastaavasta toiminnasta)Ei sovelleta.6.2.3. Tulevaa arviointia koskevat määräykset ja arviointien suorittamisvälitArviointi neljännen vuoden lopussa heinäkuusta 2004 alkaen.7. PETOSTENTORJUNTAEi sovelleta.8. YKSITYISKOHTAINEN ERITTELY TARVITTAVISTA RESURSSEISTAEi sovelleta.[1] Neuvoston asetus (EHTY, ETY, Euratom) N:o 300/76, annettu 9 päivänä helmikuuta 1976, edunsaajaryhmien, korvausten antamista koskevien edellytysten ja sellaisten korvausmäärien määrittämisestä, jotka voidaan myöntää keskeytyksettä tai vuorotyössä tehtäviään hoitaville virkamiehille (EYVL L 38, 13.2.1976, s. 1). Asetus sellaisena kuin se on täydennettynä asetuksella (Euratom, EHTY, ETY) N:o 1307/87 (EYVL L 124, 13.5.1987, s. 6).[2] Neuvoston asetus (ETY, Euratom, EHTY) N:o 260/68, annettu 29 päivänä helmikuuta 1968, Euroopan yhteisöille suoritettavaan veroon sovellettavien edellytysten ja menettelyjen vahvistamisesta (EYVL L 56, 4.3.1968, s. 8).[3] Jaksottamattomat määrärahat.[4] Menot, jotka eivät kuulu kyseisen osaston xx lukuun xx 01.[5] Menot, jotka otetaan osaston xx momentille xx 01 04.[6] Menot, jotka otetaan lukuun xx 01 muille momenteille kuin xx 01 04 tai xx 01 05.[7] Katso toimielinten sopimuksen 19 ja 24 kohta.